ועדת הכלכלה, כנסת 19, פרוטוקול מספר 294, 2014-06-23 09:30

יצחק וקנין: בוקר טוב לכולם, אני פותח את ישיבת ועדת הכלכלה.

יצחק וקנין: הצעת חוק לתיקון פקודת התעבורה (הודעה בדבר נקודות), התשע"ג-2013, של ידידנו, חבר הכנסת אמנון כהן.

יצחק וקנין: הבנתי, אמנון, שאתה - -

אמנון כהן: פחות או יותר.

יצחק וקנין: - - ניהלת משאים ומתנים עם הגורמים הנוגעים בדבר.

יצחק וקנין: אם אתה רוצה, תיתן לנו דברים כלליים ואחר כך ניכנס לגופו של עניין.

אמנון כהן: תודה, אדוני היושב-ראש, תודה למנהלת הוועדה שביחד שמתם את זה על סדר יומה של ועדת הכלכלה, בראשות חבר הכנסת ברוורמן.

אמנון כהן: יש לכם חוקים רבים וטובים והגיע גם תורנו לקדם הצעת חוק שעברה בקריאה הטרומית - - -

<חוה ראובני: טובה.

אמנון כהן: תודה.

אמנון כהן: היא עברה בקריאה הטרומית בתמיכת הממשלה וכרגע אנחנו צריכים להכין אותה בהכנה לקריאה הראשונה.

אמנון כהן: החוק מדבר על כך, אדוני היושב-ראש, שניתן שקיפות בנושא של נקודות שצוברים האזרחים.

אמנון כהן: אזרחי מדינת ישראל, אם שוטר תופס אותם על עבירה מסוימת, יש שיטת ניקוד מעבר לעבירה – יש עבירה ושיטת ניקוד – ואף פעם אזרח לא יכול לדעת כמה ניקוד הוא צבר, אפילו שזה משפיע מאוד על חידוש רישיון, זה משפיע מאוד אם הוא צריך לעשות מבחנים נוספים.

אמנון כהן: אין אלמנט הרתעתי, כי בכל שנתיים זה נמחק.

אמנון כהן: אתה אומר: אני כבר על הקשקש וחבל לי לעשות נהיגה מונעת ואני אזהר.

אמנון כהן: אנחנו לא רוצים שיעשו עבירות בכלל, אבל כל שיטת הניקוד זה אלמנט הרתעתי לכולם.

אמנון כהן: הבעיה היא, אדוני היושב-ראש, שכאשר אזרח רוצה לקבל אינפורמציה, יש היום מוקד טלפוני, ואזרחים התלוננו עליו.

אמנון כהן: איך נולד החוק?

אמנון כהן: החוק נולד מתלונות של אזרחים.

אמנון כהן: היו כאלה שחיכו 40 דקות למענה הקולי כדי לדעת כמה ניקוד יש להם, אבל זה לא סביר.

אמנון כהן: בדקו אצלי בלשכה, לקח לאחד 12 דקות, לאחד 18 דקות.

אמנון כהן: כנראה היה אזרח שהגיע מתוך התסיסה שלו – 40 דקות אני צריך לחכות בשביל לקבל אינפורמציה?

אמנון כהן: זה דבר אחד.

אמנון כהן: דבר שני, הכנסת התגייסה בנושא של נכויות, לשלב אנשים עם נכויות בעבודה.

אמנון כהן: גם אנשים כבדי שמיעה לא יכולים להשתמש בשירות הטלפון הזה, הם גם אזרחים בתוכנו.

אמנון כהן: אומנם זה אחוז מסוים, אבל גם הם צריכים לקבל את השירות.

אמנון כהן: הצעת החוק שלי מטפלת בשלושה רבדים: לתת שקיפות – אין לנו מה להסתיר.

אמנון כהן: המטרה שלנו שאזרח ידע מה הוא עשה – זה העבירות שעשית, זה הניקוד שקיבלת, לכן אתה צריך להיזהר.

אמנון כהן: אחת הדרכים שאני רוצה שברגע שאזרח ביצע עבירת תנועה, כשזה כבר מצטבר לנקודות הנוספות שלו, שהשוטר שעוצר אותו, כשהוא מזין את מספר הרישיון ותעודת הזהות, הוא ישר קולט מיהו, ושם גם יופיע אם יש לך רישיון בתוקף, אין לך רישיון בתוקף, אם אתה בשלילה או לא בשלילה.

אמנון כהן: דרך אגב, אם אתה עריק בצבא, היום שוטר יכול לדעת באותו רגע, לא צריך שמשטרה צבאית תבוא אליך בלילה.

אמנון כהן: תפסו על עבירת תנועה פשוטה, לפעמים אפילו הולך רגע שעבר באדום, תפסו אותו, שוטר מזין את הפרטים שלו והוא אומר: אדוני, אתה עריק, תיכנס לניידת, כבר מודיע למשטרה צבאית ויש להם חיבור.

אמנון כהן: זה דבר גדול, מצוין.

אמנון כהן: אנחנו רוצים ממשקים.

אמנון כהן: פה רציתי להגיד באותו נושא שברגע שהוא מקיש את העבירה שלו, אם קיבלת בגין העבירה 2 נקודות, זה מצטבר ל-4 הנקודות הקודמות שלך – דע לך, סך הכול יש לך 6 נקודות.

אמנון כהן: זה השקיפות שאני רוצה.

אמנון כהן: הדרך השנייה היא בעת חידוש הרישיון.

אמנון כהן: היום זה פעם בעשר שנים.

אמנון כהן: אזרח טוב, אחד שלא עושה עבירות, צריך לדעת שהוא עשה עבירה.

אמנון כהן: בחידוש הרישיון יגידו לו: אדוני, רק תדע, בתקופה האחרונה שבדקנו, לפני שהנפקנו לך את הרישיון, היו לך 4 נקודות או 6 נקודות.

אמנון כהן: אם אתה עובר מעבר לזה, אתה כבר נכנס לנהיגה מונעת ואפילו לשלילה.

<לאה ורון: בעת חידוש הרישיון שהמידע יישלח לביתו ביחד עם הרישיון?

אמנון כהן: כן, המידע.

אמנון כהן: יהיה כתוב: דע שעד תאריך זה וזה צברת כך וכך נקודות.

אמנון כהן: הדבר השלישי, כמו שרצינו כולם – עידן האינטרנט – גם החירשים יוכלו להשתמש בזה, שיטפלו בנושא האינטרנט ויעשו אותו נגיש, כי הוא כיום לא קיים.

אמנון כהן: בתקופה שהעברתי בקריאה הטרומית אמרו שזה לא קיים.

אמנון כהן: דיברתי עם השר, השר אמר: אם זה לא קיים, צריך להקים אותו.

אמנון כהן: זה שירות לאזרח, אנחנו כמדינה צריכים לתת לו את השירות הזה.

אמנון כהן: זה יחסוך גם מהשוטר אולי בעתיד.

אמנון כהן: גם בכלים של היום אזרח יכול בכל רגע נתון להיכנס לפרטים שלו.

אמנון כהן: הוא נותן את הקוד הסודי שלו, מה שהוא צריך לתת, ואז כתוב לו כך וכך.

אמנון כהן: לא צריכים לחכות כמו שעכשיו ניסתה - - -

<יפעת רווה: ארבע דקות.

אמנון כהן: נציגת משרד המשפטים – ארבע דקות.

<לאה ורון: אתה אומר: באינטרנט, תוך שמירה על פרטיותו של הנהג.

אמנון כהן: הוא מקיש את הנתונים שלו, לא שהשכן שלו יבדוק עליו.

אמנון כהן: אני רוצה לדעת, אז יהיה לי קוד זיהוי.

אמנון כהן: כמו שבישראכרט אומרים לך מספר כזה, מספר אחר, ואתה עושה איזו עסקה, שידעו שזה אני, ואז אומרים לך: לטובתך או לרעתך, יש כך וכך נקודות.

אמנון כהן: אלה שלוש הנקודות שהייתי רוצה לתת להן מענה לתושבי מדינת ישראל, שידע כל אחד איפה הוא עומד.

אמנון כהן: נפגשתי עם משטרת ישראל – הנציגים שלהם יושבים פה – והם אמרו שבממשק הזה שקיים בין משרד התחבורה למשטרת ישראל יש קושי.

אמנון כהן: הם לא אחראים, משרד התחבורה צריך להנפיק להם את הנקודות של האזרח והוא רואה את האינפורמציה.

אמנון כהן: המשטרה לא יכולה לחפש מה יש לו, כי זה נמצא במאגרים של משרד התחבורה.

יצחק וקנין: מה זאת אומרת?

יצחק וקנין: אני קיבלתי דוח.

יצחק וקנין: הדוח משטרתי בדרך כלל.

יצחק וקנין: למה אין למשטרה המאגר?

אמנון כהן: הוא ייתן לך על העבירה של עכשיו, אבל אם אני רוצה נתונים קודמים, הוא צריך לקבל את הנתונים ממשרד התחבורה.

אמנון כהן: לכן זה צריך להיות גם באחריות משרד התחבורה, שמרכז את כל נושא הנהיגה.

אמנון כהן: הם העלו את הבעייתיות.

אמנון כהן: דיברתי עם מנכ"ל משרד התחבורה, מר יצחקי, לפני הצעת החוק.

אמנון כהן: הוא אומר שהוא יכול - - -

<חנן אהרון: צריך להבין שהמשטרה - - -

אמנון כהן: מה שהבנתי מהמנכ"ל שהם עובדים על זה, זו האחריות של משרד התחבורה והם צריכים להעביר את הנתונים למשטרת ישראל.

אמנון כהן: הם גוף שמסתמך על משהו, כי הם לא רוצים לעמוד מול התביעות – אמרת שיש לי 4 נקודות, פתאום יש לי 3 נקודות, או 7 נקודות.

אמנון כהן: אנחנו לא רוצים להכניס את המערכת לסרבול כזה שמחר יהיו תביעות.

אמנון כהן: אנחנו לא רוצים להגיע לזה.

אמנון כהן: אני רוצה לפשט את זה כמה שאפשר.

אמנון כהן: נשמע מגופים מקצועיים וגם ביקשתי שאיש מחשבים יבוא ויגיד מה הממשקים, איך זה מגיע לכל ניידת, ששוטר לא יסתבך.

אמנון כהן: אנחנו גם רוצים ששוטר לא יתעכב, אני לא רוצה ששוטר יתחיל לחפש נקודות עכשיו.

יצחק וקנין: אמנון, אם תקצר, אני אגמור את החקיקה מהר.

אמנון כהן: אנחנו רוצים שיהיה חוק טוב, שאפשר יהיה ליישם אותו.

אמנון כהן: זה מה שחשוב.

אמנון כהן: מעכשיו, אדוני, הבמה רק שלך.

אמנון כהן: תגיד לי מתי מצביעים, אני חוזר...

יצחק וקנין: התייחסות של משרד התחבורה.

יצחק וקנין: הייתי רוצה גם לשמוע את המשטרה ועוד גורמים שיושבים פה ורוצים להביע את דעתם.

יצחק וקנין: אני אשמח לשמוע.

<חוה ראובני: בוקר טוב, אדוני, אני לא אתייחס לקשיים של המשטרה, אומר רק על עצם הטענה שמידע על נקודות זה מידע של משרד התחבורה.

<חוה ראובני: משרד התחבורה נותן את הנקודות, משרד התחבורה מטיל אמצעי תיקון היה שמצטבר מספר כזה.

<חוה ראובני: זה מידע שלנו.

<חוה ראובני: לפיכך, ככל שרוצים שהמשטרה תיתן מידע כזה לאזרחים בדרך כזאת או אחרת, בהזדמנויות כאלה או אחרות, דוח או מצב אחר, זה מידע שצריך לעבור למשטרה ומהמשטרה לרמת השוטר בשטח.

<חוה ראובני: אני אתן להם להסביר על היכולת שלהם לעשות את זה.

<חוה ראובני: אני אדבר רק מנקודת הראות שלנו.

<חוה ראובני: אמצעי גישה היום לניקוד: האחד, דרך המענה הקולי.

<חוה ראובני: אם היה מי שהמתין 40 דקות או אפילו 20 דקות, זה לא בסדר, כי החברה שנותנת לנו את שירותי הקול, "קול סנטר" מחויבת מולנו חוזית על קצב מענה.

אמנון כהן: אם היא לא עומדת בחוזה, מה אתם עושים?

<חוה ראובני: יש קנסות.

<חוה ראובני: אני לא מנהלת את זה.

<לאה ורון: מה שמה של החברה?

<חנן אהרון: חברת "טלאול".

אמנון כהן: מי מפקח עליה?

<לאה ורון: הנציגים שלה פה?

<לאה ורון: האם ביקשתם שהיא תגיע?

<חנן אהרון: זה המענה הקולי, הטלפוני, של משרד התחבורה.

<חנן אהרון: טלאול זכתה במקום הראשון בשלוש השנים האחרונות, מקום שני אפילו לפני שנתיים.

<חנן אהרון: זאת אומרת, השירות מצוין.

<חנן אהרון: מעל שני מיליון פניות בשנה.

<חנן אהרון: יש מקרים שצריך לבחון.

אמנון כהן: מי בחן אותה?

אמנון כהן: יהיו 10 מיליון פניות או 100 פניות.

אמנון כהן: חברי הכנסת צריכים לדעת שהם נותנים שירות טוב.

אמנון כהן: מי שבודק אם השירות טוב זה האזרח.

<חנן אהרון: אנחנו.

אמנון כהן: אני לא יודע מי בודק.

אמנון כהן: אני לא יודע אם אותו אזרח שפנה אלי אם הוא פנה למשרד התחבורה.

אמנון כהן: אולי הוא פנה אליכם ולא התייחסתם.

אמנון כהן: זה בא לחברי הכנסת.

אמנון כהן: אני מברך, הלוואי שיזכו בפרסים.

אמנון כהן: המטרה שלנו לייעל ולתת שירות מהיר עד כמה שניתן.

<חוה ראובני: מקובל.

יצחק וקנין: הדברים ברורים.

<חוה ראובני: זה לגבי השירות הטלפוני.

<חוה ראובני: לגבי האינטרנט – היום זה לא קיים.

<חוה ראובני: הבוקר בדקתי, יש עניין של לוחות-הזמנים וכו', אבל אין שום בעיה טכנית או עקרונית לבקש אותו שירות דרך האינטרנט.

<חוה ראובני: זאת אומרת, אדם יכול להיכנס לאתר משרד התחבורה, להזדהות ולבקש שיישלח אליו הביתה.

<חוה ראובני: תיכף אתייחס בנפרד לנושא ההזדהות.

<חוה ראובני: אפשרות שלישית זה לפי תוכנית לוחות-הזמנים ותוכנית העבודה.

<חוה ראובני: אני מקווה שהיא תתממש כמתוכנן.

<חוה ראובני: החל באוגוסט אפשר יהיה לקבל תדפיס ניקוד דרך 50 עמדות שירות שפרוסות ברחבי הארץ.

<חוה ראובני: אדם ניגש לעמדת שירות כזאת, חלקן במשרדי הרישוי ורובן בסניפי סופרפארם בפריסה ארצית.

<חוה ראובני: יש שם עמדות שירות, מכונות שירות כמו כספומטים.

<חוה ראובני: אתה מעביר כרטיס אשראי, משלם אגרה של 10 שקלים, שכבר נקבעה, ומקבל במקום תדפיס עם הפירוט של הניקוד.

<חוה ראובני: אלה אמצעי הנגישות הקיימים או המתוכננים לזמן הקרוב ביותר.

<חוה ראובני: לגבי ההזדהות, אנחנו לא מנהלים מערך סיסמאות.

<חוה ראובני: זה כבד - - -

אמנון כהן: איך שתקבעו.

אמנון כהן: העיקר שזה יהיה באמות המידה.

אמנון כהן: מה המטרה?

אמנון כהן: שמי שלא אוהב אותי, רוצה לחפש אותי, שלא יתחיל להציק לי.

<חוה ראובני: אנחנו צריכים מה שאני מכנה "זיהוי חזק", כיוון שיש כאן מרכיב של מידע מן המרשם הפלילי.

אמנון כהן: כרטיס אשראי זה מספיק טוב.

<חוה ראובני: כרטיס אשראי זה טוב, אבל דרך האינטרנט למשל אני לא יכולה שבמקום הוא ידפיס במדפסת הביתית שלו, כי אז אני לא יודעת מי נכנס.

<חוה ראובני: המעסיק שלי יודע גם את תעודת הזהות שלי, גם את מספר רישיון הנהיגה שלי, גם את תאריך הלידה שלי, גם את הכתובת שלי וגם את כל מספרי הטלפון.

יצחק וקנין: נניח אני רוצה לחסל חשבונות עם מישהו בבחירות.

יצחק וקנין: אם אני יודע את כל המאגר ויש מישהו שאני מחפש אותו, ודאי את צודקת.

<חוה ראובני: גם מועדון הלקוחות בסופר.

<חוה ראובני: הרי כולם אוספים מידע, למרבה הצער.

<חוה ראובני: גם כדי להצטרף למועדון לקוחות של חנות בגדים, כדי לקבל את ההנחות שהם נותנים כאילו רק לחברי מועדון, מבקשים ממך מספר תעודת זהות, תאריך לידה מדויק והכול.

<חוה ראובני: לכן ההגנה שאנחנו נותנים זה שמי שמזמין, מזהה את הנהג, אבל זה יגיע לנהג.

<חוה ראובני: זה נשלח בדואר לכתובת של הנהג שרשומה אצלנו.

<חוה ראובני: לכן זה לא בשליפה במיידי.

<חוה ראובני: זה לעניין הזיהוי.

<חוה ראובני: אם משרד המשפטים ירצה להוסיף, הוא יוסיף.

<חוה ראובני: לגבי ההוספה לרישיון נהיגה, וזה נכון אגב לגבי כל הדברים.

<חוה ראובני: מספר הנקודות התקפות – חשוב לדבר על נקודות תקופת ולא על נקודות, כי ככל שאנחנו מתרחקים מנקודת ההתחלה של שיטת הניקוד ב-2003, גם הנהג הכי נורמטיבי עושה עבירה בשנתיים, זה צומח ופתאום יש נקודות.

<חוה ראובני: בשנת 2020 כבר יהיו לו נקודות מלפני 17 שנה.

<חוה ראובני: מה זה רלוונטי בכלל?

יצחק וקנין: שיטת החישוב היום קובעת - - -

אמנון כהן: כל שנתיים נמחק.

<חוה ראובני: לא הכול נמחק בכל שנתיים.

<חוה ראובני: זה מאוד מורכב, זה בדיוק מה שאני מסבירה.

<חוה ראובני: התקנות מדברות על נקודות תקפות, לכמה זמן הן תקופות ובאיזה תנאים הן חדלות להיות תקופת, וזה דבר מאוד-מאוד דינמי וזה משתנה בדרמטיות מהיום למחר.

יצחק וקנין: למה זה משתנה?

<חוה ראובני: אני אביא דוגמה.

<חוה ראובני: נניח מתממש החזון של המציע והשוטר נותן דוח ואומר שיש לך היום 22 נקודות תקופות.

<חוה ראובני: עם 22 נקודות תקופת התוקף היא ארבע שנים, למחרת מגיע ביטול של 2 נקודות בלבד, עבירה שבוצעה חודש קודם, ביקש להסב, לא אני נהגתי ברכב, הסב, העבירה הוסבה, ירדו 2 נקודות.

<חוה ראובני: ירדו 2 נקודות, הגענו ל-20 נקודות.

<חוה ראובני: 20 נקודות לפי התקנות תקופת התוקף היא רק שנתיים, לא ארבע שנים, אז אוטומטית ירדו עוד 12 נניח.

<חוה ראובני: היום השוטר כתב 22 ומחר זה 8.

<חוה ראובני: יכול לקרות גם הפוך, קפיצות מן הסוג הזה, שלמישהו יש היום 14 נקודות תקפות ולמחרת מגיע דוח על עבירת מהירות שבוצעה עוד לפני השוטר שנתן לך את הדוח הנוכחי, עבירה לפני חודשיים, נרשמות עוד 8 נקודות והגעת לסף של 22, הפכנו לתקופת תוקף של ארבע שנים, אז אנחנו כבר לא ב-22, פתאום אנחנו אולי ב-40 כי יש עוד 18 נקודות ישנות.

<חוה ראובני: מה שאומר שהמידע לעולם, צריך לזכור – באיזה דרך שלא תהיה, זה נכון גם לגבי התדפיסים שלנו – המידע הזה נכון ליום ושעה.

<חוה ראובני: אפילו צריך לשים שעה, כי זה כל הזמן משתנה.

<חוה ראובני: זה מאוד-מאוד דינמי והחשש הגדול שלי הוא, שככל שאני אתן בנקודות זמן קבועות מראש, המידע הזה עלול להטעות.

<חוה ראובני: אדם יעריך את "הסיכונים שלו" על בסיס מידע שמחר יכול להיות לא נכון ולא רלוונטי.

<חוה ראובני: צריך להבין את זה.

יצחק וקנין: היא מעלה פה בעיה חשובה - - -

<חוה ראובני: אני יכולה להביא עוד הרבה דוגמאות.

אמנון כהן: האם שיטת הניקוד נכנסה ב-2003?

<חוה ראובני: כן.

אמנון כהן: האם מישהו בחן אם בכלל צריך, אם היא עשתה משהו, אם היא חינכה את כל ישראל?

<חוה ראובני: ממש לאחרונה התפרסם קול קורא של המדען הראשי למחקר.

אמנון כהן: לא צריך את החוק אם אתם מבטלים את הניקוד.

<חנן אהרון: אם אתה בוחן את הנתונים - - -

אמנון כהן: האם זה עשה משהו?

<חנן אהרון: אני אומר.

<חנן אהרון: אם אתה בוחן את הנתונים היום עשינו כמעין משפך, כדי לראות כמה נהגים יש להם נקודות ואם זה מתקן אותם.

<חנן אהרון: מסתבר שעד 10 נקודות יש קרוב ל-500,000-400,000 נהגים, ואחר-כך זה הולך ויורד.

<חנן אהרון: כשאני מגיע ל-36 נקודות זה בערך 60,000.

<חנן אהרון: כשאתה מגיע ל-72 נקודות ויותר יש שם קרוב ל-6,000 ומשהו.

אמנון כהן: בטח לנהגים מקצועיים, לנהגי משאיות, לנהגי רכב ציבורי.

<חנן אהרון: לאו דווקא.

<חנן אהרון: אתה רואה שהשיטה הזאת עובדת.

<חנן אהרון: איך אתה רואה שהיא עובדת?

אמנון כהן: השאלה אם היא מחנכת.

<לאה ורון: איך יודעים שהיא עובדת?

<לאה ורון: לא הבנתי.

<חנן אהרון: הסברתי שלקחנו את הנתונים - - -

אמנון כהן: אתה הולך לנתונים.

אמנון כהן: אתה לא אומר לי שלפני עשור, לפני שהיו נקודות זה היה א', אחרי שיש נקודות זה ב'.

<חנן אהרון: לפני שיצאנו לשיטה הקיימת עכשיו.

<חנן אהרון: עשינו תיקון ב-2011, והסברתי גם בפעם שעברה שעשינו את כל הקורסים בשיטה אחרת, הקורסים עצמם.

<חנן אהרון: הם פעם היו בשיטה אחרת, לא משהו.

אמנון כהן: איזה קורס?

אמנון כהן: נהיגה מונעת?

<חנן אהרון: המטרה של הקורס, המטרה של שיטת הניקוד בכלל היא לתת כלים מדורגים בידי הנהג לחזור למוטב.

<חנן אהרון: לא באים אליו ביום הראשון שהוא עשה 10 נקודות ועבר ברמזור אדום ואומרים לו: יש לך פסילה של שלושה חודשים.

<חנן אהרון: השיטה מדורגת גם לתת לו כלים.

<חנן אהרון: אנחנו אומרים: צברת 12 נקודות, לך תעשה קורס.

<חנן אהרון: בקורס אתה צריך ללמוד – גדול התלמוד שמביא לידי מעשה.

<חנן אהרון: למדת, יכול להיות שתתקן את דרכיך.

<חנן אהרון: אם לא, יש לך קורס ייעודי, זה לנהגים רצידיביסטים שחוזרים על עצמם.

<חנן אהרון: אם בכל זאת לא עזרו לך הקורסים ולא היטבת את נהיגתך, יש לך בסוף פסילת רישיון נהיגה ואם שלושה חודשים תיסע באוטובוסים, יכול להיות שתלמד כדי לשמור על הרישיון ועל חוקי התנועה.

<חנן אהרון: איך אתה רואה שזה עובד?

<חנן אהרון: מה הראיה?

<חנן אהרון: הולכים לנתונים.

<חנן אהרון: אנחנו בודקים.

<חנן אהרון: אם אתה רואה שעד 10 נקודות יש קרוב ל-400,000, 500,000, 600,000 נהגים, כל התקופה הזאת, אני אומר עד לפני שנה, ואז אתה רואה שעד 22 נקודות יש כבר פחות, פסולי רישיון יש בערך 60,000 לתקופה, שזה 36 נקודות.

<חנן אהרון: 72 נקודות יש כ-6,000 נהגים.

<חנן אהרון: זאת אומרת, המשפך מוכיח את עצמו.

<חנן אהרון: אתה רואה איך שזה הולך, אנשים לומדים.

<חנן אהרון: אנשים יושבים בקורס ולומדים.

<חנן אהרון: בשלוש השנים האחרונות, מ-1 במאי 2011 עד היום, הרי עשינו ממש רביזיה, מהפכה בתחום הזה, אני לא אומר סתם, ישבנו שנתיים, אני כיושב-ראש ועדה, הכנו תוכניות לימוד חדשות, מערכי שיעור חדשים, שמכוונים לעבירות תנועה שנהגים עושים.

<חנן אהרון: לשבת בקורס כמו פעם וללמוד על כל חוקי התעבורה, לא נתן הרבה.

<חנן אהרון: לקחנו את גורמי התאונות המרכזיים ביותר ואמרנו: בואו נלמד את הנהגים את הדברים האלה.

<חנן אהרון: אם זה מירב העבירות שהם עושים, בואו נלמד אותם איך לנהוג נכון.

<חנן אהרון: זה מה שעשינו.

<חנן אהרון: יצרנו גם מערכי שיעור בצורה של ניתוח אירועים אמיתיים בתאונות עם מולטימדיה בשיטת דיון.

<חנן אהרון: אתם צריכים לבוא.

<חנן אהרון: אני מזמין אתכם לבוא בזמנכם החופשי, בלי נקודות – לבוא לקורסים האלה היום ברחבי הארץ ותראו איך שזה עובד.

<חנן אהרון: בסוף הקורס, כשאנחנו באים לשמוע את הנהגים - - -

יצחק וקנין: הייתי מציע לכם הצעה.

יצחק וקנין: אני יודע שאז בזמנו משרד המשפטים לא כל-כך היה בעד המהלך.

יצחק וקנין: כשעשינו את חוק הטיס ניסינו לעשות עוד כמה מקבילות של הדוגמה שעובדת בחוק הטיס, לקחת את זה למקומות אחרים, כמו ברפואה, כמו בתאונות, דברים שהם מאוד שכיחים.

יצחק וקנין: אני חושב שההוכחה הגדולה ביותר שבטיס הורידו את זה לרמות שאי-אפשר להכיר.

יצחק וקנין: יש חסינות מוחלטת לטייס, כאשר הוא צריך לדווח על כל תקלה, על כל פשלה שהוא עושה.

יצחק וקנין: בצבא למשל היו כ-25 תאונות אוויר בשנה, זה ירד לשתי תאונות כיוון שנתנו חסינות מלאה עד כדי כך שזה אפילו לא קביל בבית משפט.

יצחק וקנין: פה היה לנו ויכוח קשה עם משרד המשפטים, כשהעברתי את חוק הטיס.

יצחק וקנין: אני חושב שאם ייקחו את הנושא הזה, גם ברפואה, אני מודיע לכם שיחסכו חיי אדם ברמות גבוהות מאוד.

יצחק וקנין: הייתי אומר למשרד המשפטים לחשוב על התהליך הזה.

יצחק וקנין: כשרופא עושה טעות, הוא צריך לכתוב: טעיתי – אחת, שתיים, שלוש, ארבע.

יצחק וקנין: היום רופא מחפש כיסוי.

יצחק וקנין: על ימין ועל שמאל יש טעויות ואני קרוב לדבר הזה, קרוב מאוד לנושא הרפואה, ולצערי הרב אני שומע דברים שאני משתומם עליהם.

יצחק וקנין: אפשר לקחת חלק מהדברים ולנסות ליישם אותם כמו שעושים ברמה שיש סכנה גדולה מאוד בטיס, שנותנים לטייס את כל החסינות, כולל שהמידע בקופסה השחורה לא קביל, גם אם הוא יכתוב משהו זה לא ישמש כראיה נגדו.

יצחק וקנין: ואני זוכר את הוויכוחים שהיו לנו פה עם המערכת.

אמנון כהן: מה אתה מציע פה, אדוני?

יצחק וקנין: לגופו של החוק, זה לא שייך כל-כך.

יצחק וקנין: לגופו של עניין, של התחבורה בכלל, שזה גובה מאתנו 400-350 שבכל שנה נהרגים ועוד אלפי פצועים, אני חושב שזה יכול לחסוך בחיי אדם.

יצחק וקנין: הרקע של התחבורה קצת קרוב אלי, כי אני בוחן רכב, אז אני קצת מכיר את הדברים.

יצחק וקנין: אני חושב שאפשר גם פה לעלות בדרגה.

יצחק וקנין: אני אומר, אמרתי את זה כמה פעמים, אבל מישהו כנראה לא מנסה לשמוע, יש פה אמוציות אישיות במשרד התחבורה מול החוקר הראשי, ואני לא צריך להגיד שבישיבה האחרונה שהייתי צריך אותו פה בנושא של תקנות הטיס, אפילו לא טרחו להזמין אותו.

יצחק וקנין: ביקשנו שיזמינו אותו, לא הזמינו אותו.

יצחק וקנין: הכול זה מערכת אישית.

יצחק וקנין: כשנסגרים דברים כאלה במערכות אישיות, לצערי הרב זה הביא אותנו למצב שאני לא יודע לאן זה יגיע בסופו של יום.

יצחק וקנין: אם אנחנו רוצעים לחסוך בחיי אדם, זאת המטרה המרכזית שלנו, וכמה שפחות נפגעים, גם ברפואה, גם בתחבורה, גם בעבודה, גם בכל דבר, עשית פשלה, תגיד מהי, תיתן לי כמה שאפשר ליהנות מחסינות מסוימת כשאין הרוגים.

יצחק וקנין: תן לי להגיד מה שעשיתי, איפה הטעויות שלי.

יצחק וקנין: מזה לומדים.

יצחק וקנין: כך עשו בטיס.

יצחק וקנין: אני אומר לכם, זה מגיע ברמה עולמית.

אמנון כהן: מה הוא יגיד?

אמנון כהן: שתיתי שיכר ועשיתי תאונה?

אמנון כהן: מה הוא יגיד?

אמנון כהן: פה זה בית סוהר להרבה שנים.

אמנון כהן: יש כאלה שבגלל זה בורחים, באים אחרי יומיים-שלושה, הכול בסדר, ואז עוד פעם.

יצחק וקנין: אני אומר לך, שכאשר הנושא הזה היה פה, הדברים האלה עלו, כולל מה שאתה אומר, כולל ללכת לישון.

יצחק וקנין: בפעם האחרונה אמרו שהוא יכול ללכת לישון והטייס האוטומטי עובד.

יצחק וקנין: ברכב זה לא זה.

יצחק וקנין: אני לא יכול לעשות את המשוואות בדיוק, אבל אני חשוב שאפשר לעלות בדרגה בדבר הזה.

<חנן אהרון: מה שהסברתי שעלינו בדרגה.

<חנן אהרון: אני אחראי על זה אישית ואני לא אומר את זה סתם, אני מבקש שתבדקו את זה.

<חנן אהרון: אתמול הסתכלתי על המספר, אני רואה את זה יום-יום – 583,000 נהגים מ-1 בנובמבר בשלוש השנים האחרונות, בשיטה החדשה הזאת, בכיתות קטנות, עם מרצים - - -

<לאה ורון: מ-1 בנובמבר 2012 או 2013?

<חנן אהרון: סליחה, השיטה החדשה מ-1 במאי 2011 ועד היום, אחרי שהכשרנו את כל המרצים מחדש.

<לאה ורון: 583,000 נהגים עברו את הקורס?

<חנן אהרון: סיימו את הקורס הזה בשיטה - - -

יצחק וקנין: על-פי החוק מתי אתה לוקח אותו ללימוד נהיגה בפעם הראשונה?

<חנן אהרון: ב-12 נקודות.

<לאה ורון: איך נקרא הקורס, "קורס לנהיגה מונעת"?

<חנן אהרון: יש קורס לנהיגה בסיסי ויש קורס ייעודי ויש קורס לנהגים חדשים.

<חנן אהרון: בסופו של דבר כמעט כל הנהגים החדשים עושים את הקורס הזה.

<חנן אהרון: 583,000 זה מספר באמת גדול, לעשות להם קורסים בשיטה כזאת בכיתות קטנות.

<חנן אהרון: זה מוכיח את עצמו.

<חנן אהרון: יש גם נתונים של הלמ"ס, שלא הבאתי אותם, אבל מדברים שם על ירידה של קרוב ל-16%, יש אלה שאומרים 20%, של אלה שהיו בקורסים.

אמנון כהן: האם שיטת הניקוד היא טובה, היא בסדר?

<חנן אהרון: אני אומר משהו אחר, ואני אומר את זה פה.

<חנן אהרון: ניסו לעשות את זה פעם.

<חנן אהרון: אני חושב שצריך לגלגל את זה עוד פעם.

<חנן אהרון: הנהגים שיושבים שם בקורס אומרים בסוף ותבוא לשמוע אותם: למה צריך לחכות שאני אעשה את העבירות ותקראו לי?

<חנן אהרון: תלמדו אותי לפני כן.

אמנון כהן: אולי אפשר פעם בחמש שנים לעשות ריענון.

<חנן אהרון: אנחנו מדברים על פעם בעשר שנים.

אמנון כהן: לפני חידוש הרישיון?

<חנן אהרון: בחידוש הרישיון, פעם בעשר שנים.

אמנון כהן: קורס של שעתיים.

<חנן אהרון: כבודו יודע, אני תמיד אומר את זה בקורסים, שבהלכות שחיטה למשל מביאים את השוחט פעם בשלוש שנים, בודקים לו את הסכין והכול.

<חנן אהרון: שם מקסימום יכול להיות - - -

יצחק וקנין: שם זה הפוך.

יצחק וקנין: טבח שלא מראה את סכינו, אני לא רוצה להגיד לך מה אומרת ההלכה.

יצחק וקנין: טבח זה שוחט, רבותי.

<חנן אהרון: אני אומר: מקסימום התרנגול התנבל, יהיה נבלה.

<חנן אהרון: בסדר.

יצחק וקנין: הוא צריך להראות את הסכין, הוא לא צריך לחכות שמישהו יבדוק לו את הסכין.

<חנן אהרון: שם פעם בשלוש שנים בודקים אותו.

<חנן אהרון: פה זה חיי אדם.

<חנן אהרון: אנשים מקבלים רישיון, 80-60 שנה הוא נוהג.

<חנן אהרון: יש דברים חדשים - - -

אמנון כהן: הוא נהג בסדר.

אמנון כהן: לא עשה עבירות.

אמנון כהן: מה אתה רוצה ממנו?

<חנן אהרון: אין בסדר.

<חנן אהרון: גדול התלמוד.

<חנן אהרון: אם אתה לא לומד, אין מעשה.

אמנון כהן: זה בחקיקה.

אמנון כהן: אם אתה רוצה, אני מוכן להכניס את זה לפה.

<חנן אהרון: פעם בעשר שנים - - -

אמנון כהן: לא, לפני חידוש רישיון יעשו שלוש שעות הכשרה.

<חנן אהרון: ארבע שעות, שלוש שעות, לא משנה.

<חנן אהרון: אני אומר לכם, זה עוזר.

<חנן אהרון: אנשים שלומדים, זה עוזר.

<חנן אהרון: אף אחד לא יוצא בבוקר, לוקח את האוטו והולך להרוג אנשים בכבישים.

<חנן אהרון: עושים את זה בדרך כלל גם מחוסר מידע, הם לא מבינים את הנהיגה המונעת, את ההשלכות, את כל הדברים.

<חנן אהרון: אנחנו רואים את זה בקורסים, לפי השאלות.

אמנון כהן: לגבי החוק שלי עכשיו.

אמנון כהן: מה העניינים?

אמנון כהן: הלכנו לכל העולמות – למשחתות הלכנו, לטיס.

אמנון כהן: יאללה.

<חנן אהרון: חבר הכנסת אמנון כהן, תראה איך הגענו לחוק שלך.

<חנן אהרון: בשביל להגיד שהחוק שלך מצוין היינו צריכים להגיד את כל מה שאמרנו.

<חנן אהרון: למה?

<חנן אהרון: כי זו ההגדרה.

<חנן אהרון: הרקע שהיה הוא להסביר למה חשוב שהנהגים ידעו כמה נקודות יש להם, כי זה יעזור, כי השיטה הזאת עוזרת.

<חנן אהרון: יש פה משטרה, והם יגידו לך שכאשר השוטר עוצר את הנהג, הם לא שואלים כמה כסף, הם לא שואלים כלום, שואלים כמה נקודות על העבירה הזאת.

<חנן אהרון: זה אומר משהו.

<חנן אהרון: לכן אנחנו אומרים שהחוק מצוין.

<חנן אהרון: צריך שהמידע הזה יגיע לנהגים האלה.

אמנון כהן: לכן אתם תומכים בשתי ידיים?

<חנן אהרון: החוק מצוין.

<חנן אהרון: איך עושים את זה?

<חנן אהרון: צריך לדבר על הניסוח.

אמנון כהן: איך הם מקבלים אינפורמציה?

<חנן אהרון: זו גם בעיה קצת.

<חנן אהרון: היום באמצעות - - -

אמנון כהן: ביקשתי שהמנכ"ל ישלח איש טכני, איש מחשבים.

<חנן אהרון: באמצעות מכונות זה פתרון מצוין, דרך אגב.

אמנון כהן: מה זה מכונות?

<חנן אהרון: יש היום מכונות שירות.

<חנן אהרון: יש היום מכונות שירות ב-51 אתרים ברחבי הארץ - - -

אמנון כהן: אני עוד לא יודע אוגוסט, מה אוגוסט.

אמנון כהן: אנחנו צריכים לחיות עד אז.

<חנן אהרון: אוגוסט זה בעוד חודש.

אמנון כהן: שנייה, ידידי.

אמנון כהן: על החוק שלי מדברים עכשיו.

אמנון כהן: החוק שלי – איך שוטר מקבל אינפורמציה שהוא לא מתעכב, וזאת האחריות שלך.

אמנון כהן: זה מה שאני צריך.

אמנון כהן: הוא הדפיס עכשיו עבירה, פלוני בן פלוני, מספר רישיון זה וזה - -

<חנן אהרון: אני לא איש מחשבים.

אמנון כהן: שנייה.

אמנון כהן: אני מסביר את עצמי.

אמנון כהן: - - העבירה הנוכחית 2 נקודות, מצטברות לו עוד 6 נקודות.

אמנון כהן: הוא אומר: נכון לתאריך – כמו שנאמר, יש פה אילוצים, בכל שעה זה משתנה – לפני שבוע-שבועיים.

אמנון כהן: איך זה מתעדכן?

אמנון כהן: אני לא רוצה לסבך את השוטר.

אמנון כהן: הוא עושה את שליחותו, הוא צריך להביא אינפורמציה ממך.

אמנון כהן: זה מה שאני צריך.

יצחק וקנין: יש לי עוד הערה למה שאמרת, עו"ד ראובני.

יצחק וקנין: יש בעיה מסוימת היום, כאשר אתה עובר במהירות – עברת עבירת מהירות, במיוחד שהתקינו כל-כך הרבה מצלמות במדינת ישראל בכל פינה, לוקח זמן עד - - -

אמנון כהן: הם אמרו שזה באותו יום עובר.

אמנון כהן: כששמו את המצלצות - - -

<חנן אהרון: לא אלינו.

אמנון כהן: כששמו את המצלמות אמרו שבאותו יום - - -

יצחק וקנין: רבותי, לנהג שעבר את העבירה, זה מגיע לפעמים אחרי שלושה וארבעה חודשים אם לא יותר.

אמנון כהן: כששמו את המצלמות, אמרו שהפעם זה יגיע צ'יק-צ'ק.

<חוה ראובני: שתי השאלות שהועלו כאן, הן השאלה של מסירת הדוחות והן השאלות של הטכניקה - - -

יצחק וקנין: זה שייך למשטרה, כיוון שזה מאגר משטרתי.

<חוה ראובני: אני יכולה להעביר מידע למשטרה כגוף, לאגף התנועה.

<חוה ראובני: מה המשטרה עושה עם זה - - -

יצחק וקנין: זה עונה על מה שאמרת, ואת צודקת, כי אם אדם עבר עבירה לפני ארבעה חודשים וקיבל את הדוח אחרי ארבעה חודשים - - -

<חוה ראובני: זה לא העניין שהוא מקבל את הדוח.

<חוה ראובני: הוא יקבל את הדוח נניח בזמן אמת.

<חוה ראובני: שוטר עצר אותו, כתב לו את הדוח, הנקודות באות בעקבות הרשעה, ויש לאדם 90 יום לשלם את הדוח.

<חוה ראובני: זאת אומרת שגם אם הוא קיבל את הדוח בזמן אמת, הנקודות נרשמות חודשים אחר-כך.

אמנון כהן: רק אחרי שהוא שילם, כשהוא מודה, או אחרי בית משפט.

<חוה ראובני: גם אם הוא לא שילם והוא לא עשה כלום.

<חוה ראובני: גם אם הוא לא שילם, יש לו חוב, אבל הרשעה יש.

אמנון כהן: כבר יש הרשעה?

<חוה ראובני: כן.

<חוה ראובני: כן.

אמנון כהן: אם הוא הולך לבית משפט, למה הרשעה?

<חוה ראובני: אם הוא הולך לבית משפט - - -

יצחק וקנין: זה משהו אחר, אמנון.

אמנון כהן: בתוך 90 יום את אומרת לו, או לשלם או ללכת לבית משפט.

אמנון כהן: הוא הולך לבית למשפט - - -

<חוה ראובני: הלך לבית משפט, אין הרשעה.

אמנון כהן: למה את כבר מוסיפה את הנקודות?

<חוה ראובני: אין.

<חוה ראובני: הוא לא יקבל.

<חוה ראובני: רק אם הוא לא עשה כלום, עשה מהדוח טיארה - -

אמנון כהן: אחרי 90 יום, את אומרת.

אמנון כהן: - - אחרי 90 יום אני ארשום לו הרשעה.

אמנון כהן: הבנתי.

אמנון כהן: או אם קיבלת פנייה שבית משפט קבע דיון שלושה חודשים אחרי זה - - -

<חוה ראובני: זה לא אני עושה, המשטרה מעדכנת אותי.

אמנון כהן: אם יש בית משפט, אין הרשעה.

<חנן אהרון: אני רוצה להסביר איך זה עובד בפועל.

<חנן אהרון: קובץ ההרשעות עובר אלינו ממשטרת ישראל.

<חנן אהרון: כשאנחנו מקבלים את קובץ ההרשעות, יכול להיות שאדם שלוש שנים היה במשפט, ורק אחרי שלוש שנים יש עדכון.

<חנן אהרון: יש לנו מקרים כאלה שנהגים אחרי שלוש שנים - - -

אמנון כהן: רק אז אתה מעדכן.

<חנן אהרון: רק אז אני מעדכן.

<חנן אהרון: זה קובץ ההרשעות.

<חוה ראובני: בתוקף ליום ביצוע העבירה.

אמנון כהן: לי חשוב הממשק.

אמנון כהן: אני לא רוצה לסבך את השוטר.

יצחק וקנין: מי כבודו?

<חיים אמיגה: אני מהמשרד לביטחון פנים, מהלשכה המשפטית.

אמנון כהן: מישהו מהשטח אני צריך, לא מהלשכה המשפטית.

אמנון כהן: משפטים, רק משפטים, כל הזמן משפטים.

יצחק וקנין: אמנון.

<חיים אמיגה: אני אדבר בקצרה.

יצחק וקנין: אני אתן לך.

יצחק וקנין: האם יש מישהו מהרשות לבטיחות בדרכים פה?

יצחק וקנין: – לא.

יצחק וקנין: אין לנו אף אחד.

אמנון כהן: הם מסכימים עם החוק.

יצחק וקנין: כבודו רצה לדבר.

<חיים אמיגה: סעיף 69א לפקודת התעבורה מקים פה שתי חובות להעברת מידעים שונים.

<חיים אמיגה: חובה אחת היא על שר התחבורה לנהל את כל מרשם העבירות, סך כול הנקודות שנצברו בשיטת הניקוד וכו' וכו', שזה מרשם שרשות הרישוי מנהלת.

<חיים אמיגה: החובה השנייה היא על השר לביטחון פנים, שהוא צריך לדאוג שמספר נקודות לעבירה ספציפית תובא לידיעת הנהג.

<חיים אמיגה: גם מדברי ההסבר להצעת החוק עולה שבכל מה שקשור לחובות של השר לביטחון פנים אין בעיה.

<חיים אמיגה: היום נהג שעובר עבירה, מקבל במקום את הדוח מהשוטר, מספר הנקודות בגין אותה עבירה שהוא ביצע.

<חיים אמיגה: הבעיה מתחילה, לפי מה שאנחנו מבינים מדברי ההסבר, בכל מה שקשור למידע שמגיע אליו על סך כול העבירות.

<חיים אמיגה: תקנות התעבורה קובעות את כל המארג הזה, איך מתנהל מרשם העבירות, שהוא באחריות משרד הרישוי ושר התחבורה.

<חיים אמיגה: להטיל עכשיו על גוף אחר, שזה המשטרה, להעביר מידע, כשמי שאחראי על הניהול שלו בהתאם לחוק זה משרד הרישוי, זה יוצר שתי בעיות: הבעיה המרכזית, כמו שגם חוה ציינה, זו בעיית האמינות של המידע.

<חיים אמיגה: יש למשל נקודות שמתעדכנות און ליין.

<חיים אמיגה: לצורך העניין הוא הגיש ערעור, הוא ביקש להישפט, הוא ביקש הסבה - - -

אמנון כהן: זה אחוז קטן.

<חיים אמיגה: זה קיים.

יצחק וקנין: אמנון, אל תטעה.

יצחק וקנין: יש הרבה.

<חיים אמיגה: אני רוצה לציין בהקשר הזה, אדוני, את חוק מרשם ניהול מאגר פסולי הרישיון שנדון היום בוועדת ביקורת הציבור, חוק מ-2006 שפשוט אי-אפשר ליישם אותו.

<חיים אמיגה: הוא הטיל חובה פחות או יותר דומה על המשטרה, לנהל מאגר של פסולי רישיון, והמשטרה בזמנו גם אמרה: אנחנו לא נהיה מסוגלים לעשות את זה, והתברר למפרע שאת החוק אי-אפשר לקיים, כי המידע משתנה כל הזמן, און ליין.

<חיים אמיגה: זאת אומרת, אי-אפשר להעביר מידע אמין מספיק כפי שהחוק חייב את המשטרה לעשות.

<לאה ורון: במקביל היא נתנה מועדים מתי היא כן תוכל ליישם את מה שנקבע בחוק.

<יפעת רווה: עובדה שאנחנו ב-2014 וזה לא מיושם.

<יפעת רווה: זו צרה צרורה.

<חיים אמיגה: בדיוק.

<חיים אמיגה: ככל הנראה החוק הזה הולך להתבטל, משום שהוועדה לביקורת המדינה הבינה את מה שהמשטרה אמרה ב-2006, שהיא לא תוכל ליישם את החוק.

<חיים אמיגה: זה בלתי אפשרי ליישם את החוק, זה לא בגלל חוסר רצון טוב.

<חיים אמיגה: הנקודה השנייה זה העלות התקציבית.

אמנון כהן: זה לא אותו מצב, אל תשווה את החוק הפשוט הזה לפקודה ההיא.

<חיים אמיגה: זה אותו רעיון, כי מספר הנקודות זה גם משהו שמתעדכן און ליין.

<חיים אמיגה: אני רוצה גם לגעת בנקודה התקציבית, שהיא גם חשובה, אדוני.

<חיים אמיגה: נציגי המשטרה יפרטו מייד.

<חיים אמיגה: מדובר בעלות מוערכת, בהערכה קצרת טווח שעשו במהירות, של כ-2 מיליון ש"ח.

יצחק וקנין: על החוק הזה אתה מדבר?

<חיים אמיגה: כן, על החוק הזה.

יצחק וקנין: הבנתי שהודיעו שאין עלות תקציבית.

<חיים אמיגה: על מי?

<חיים אמיגה: על משרד התחבורה?

אמנון כהן: יש עד 5 מיליון אולי.

יצחק וקנין: דיברתי עם מנהלת הוועדה לפני הישיבה בנושא הזה ושאלתי אותה אם יש עלות תקציבית או אין.

יצחק וקנין: היא אמרה שמה שאמרו לה שאין.

יצחק וקנין: קצת התפלאתי על התשובה, כי לדעתי חייבת להיות עלות תקציבית, כי מישהו צריך לעדכן נתונים.

<חיים אמיגה: יש עלות תקציבית ואפילו משמעותית.

<חיים אמיגה: אנחנו מדברים על הערכה ראשונית של משהו כמו 2 מיליון ש"ח.

<חיים אמיגה: השאלה, אדוני, האם נכון לבוא לגוף כמו המשטרה, שלא אחראי על ניהול המאגר הזה.

<חיים אמיגה: זה לא מידע שהיא צריכה לספק לאזרח, זה גם לא מסוג המידע אם הביאו לפה את הדוגמה של עריקים וכו', מידע כזה קשור לפן התפקודי של המשטרה.

<חיים אמיגה: היא חייבת לדעת האם האדם הזה מסוכן, אם הוא חייב להיות במעצר.

<חיים אמיגה: מידע כזה של כמה נקודות הוא צבר, עוד מעט יבקשו מאתנו גם להעביר כמה הוא צבר בהוצאה לפועל או כמה הוא חייב בהוצאה לפועל.

יצחק וקנין: לאה, מי אמר לך שאין עלות תקציבית?

<לאה ורון: הנציגים של האוצר, אני תיכף אומר לך מי.

יצחק וקנין: הם שלחו את זה בכתב.

<יפעת רווה: גם למאגר הפסולים הם אמרו בזמנו שאין עלות.

<חיים אמיגה: כנראה שהם לא מעודכנים.

<חיים אמיגה: נשמח מאוד לעדכן אותם.

<לאה ורון: מורן מזור, רפרנט תחבורה באגף התקציבים באוצר, מוסר כי אין עלות תקציבית להצעת החוק לתיקון פקודת התעבורה (הודעה בדבר נקודות).

<חוה ראובני: אין כנראה עלות תקציבית לאוצר, הוא חושב שנעשה את זה מהתקציבים שיש לנו.

<יפעת רווה: לאוצר אין עלות תקציבית.

<יפעת רווה: ..

<לאה ורון: גם אני הופתעתי כשראיתי את ההתייחסות של האוצר, אני מודה ומתוודה.

<חיים אמיגה: אגף תכנון ובקרה אצלנו במשרד, הוא כבר פועל מול משרד האוצר ומעדכן אותו בנתונים האלה.

<חיים אמיגה: אתה רואה, גם זה מתעדכן און ליין.

<חיים אמיגה: השאלה אם באמת נכון לקחת עלות תקציבית שמוערכת במספר מיליוני שקלים - - -

אמנון כהן: אדוני היושב-ראש, אני שומע דברים.

אמנון כהן: אנחנו צריכים לתת שירות לאזרח, כל אחד שיעשה את עבודתו.

אמנון כהן: אמרנו שמשרד התחבורה צריך לתת להם את הנתונים.

אמנון כהן: הם סתם אומרים כרגע נתונים.

אמנון כהן: זה לא עולה כסף, אפילו שקל אחד.

<חיים אמיגה: לא נכון.

אמנון כהן: אתם צריכים לעשות התאמות.

אמנון כהן: התאמות צריך לעשות.

אמנון כהן: יש לך מערך מחשובי בתוך המערכת, הוא מקבל משכורת, מקבל תקציב, בתוך זה הוא עושה עוד לינק אחד כמו שצריך.

אמנון כהן: איש מחשבים יש פה?

<סימונה זילבר: כן.

אמנון כהן: בבקשה, אדוני.

אמנון כהן: אני רוצה לשמוע.

אמנון כהן: להגיד סתם דברים?

אמנון כהן: אני אביא מומחה, הוא יגיד שזה לא עולה כסף.

<חיים אמיגה: בגלל זה יש איש מחשוב שיסביר.

אמנון כהן: אני אביא מומחה.

<חיים אמיגה: רק נקודה אחרונה, אדוני, אני אשלים את דברי.

<חיים אמיגה: אני מדלג כרגע על הפן התקציבי.

אמנון כהן: אני אביא מומחה, אדוני.

אמנון כהן: הנציג של המשרד לביטחון פנים ידבר.

<חיים אמיגה: אם אני יכול להשלים רק נקודה אחרונה - - -

יצחק וקנין: בוודאי, אתה יכול להשלים.

<חיים אמיגה: אני בטוח שחבר הכנסת אמנון כהן גם יסכים לנקודה הזאת.

אמנון כהן: לא בטוח עכשיו.

אמנון כהן: אני לא בטוח שאני אסכים.

<חיים אמיגה: זה משהו לטובתך.

<חיים אמיגה: תיקון טכני.

<חיים אמיגה: בהצעת החוק, בסעיף קטן (1), כתוב, "ואחרי 'או נוספות' יבוא 'לרבות באמצעות האינטרנט ומוקד טלפוני'".

<חיים אמיגה: שוב, יש בלבול בין החובה של השר לביטחון פנים לעדכן כמה נקודות הוא מקבל פר אותה עבירה לבין החובה הכללית של שר התחבורה או רשות הרישוי לנהל את מאגר הרישוי.

<חיים אמיגה: הסעיף הזה שמבקשים לתקן פה מדבר על הנקודה שהוא מקבל פר עבירה, וגם בדברי ההסבר של הצעת החוק וגם המשטרה תוכל להגיד שבזה אין בעיה היום.

<חיים אמיגה: זאת אומרת, השוטר רושם לו דוח, הוא מציין כבר בדוח כמה נקודות הוא מקבל פר אותה עבירה.

אמנון כהן: זה קיים.

<חיים אמיגה: מה שאדוני מבקש פה, הוא מבקש לחייב את השר לביטחון פנים, כשהחובות לשר לביטחון פנים קשורות פר עבירה, לא קשורות לכמה נקודות הוא כבר צבר.

יצחק וקנין: סליחה.

יצחק וקנין: הבהרה.

יצחק וקנין: זה אם שוטר עצר אותך.

יצחק וקנין: אם צולמת במצלמה, האם זה מופיע לך בדוח שאתה מקבל הביתה?

<סימונה זילבר: מה מופיע?

<חיים אמיגה: כמה נקודות הוא קיבל בגין אותה עבירה.

<סימונה זילבר: בוודאי.

<לאה ורון: בגין אותה עבירה, לא סך כול הנקודות שיש.

<חיים אמיגה: זו החובה שמוטלת על השר לביטחון פנים, על המשטרה.

אמנון כהן: אדוני היושב-ראש, אני יכול להגיד משפט?

יצחק וקנין: ודאי.

יצחק וקנין: אני אפילו לא מצליח לעצור אותך.

אמנון כהן: אדוני היושב-ראש, אני מציע ואני גם דיברתי אתם שאנחנו באמת לא רוצים להטיל על גופים חוק שאי-אפשר לעמוד בו, ולכן את הסוגיה של המחשוב אני רוצה לבחון.

אמנון כהן: תיאמתי אתם שנעביר את הקריאה הראשונה איך שהיא ונעשה עבודת מטה ביחד.

<לאה ורון: יצוין בדברי ההסבר בהכנת החוק.

אמנון כהן: כן, בהכנה לקריאה שנייה ושלישית, לפני שזה יגיע לכאן.

אמנון כהן: נשב עם אנשי מחשוב, גם איש חיצוני אני רוצה להביא, כי אנחנו לא מבינים הרבה במחשב, אבל אני רוצה לדעת אם יש עלויות, אין עלויות.

יצחק וקנין: אמרתי לפני כן, אמנון, לעניין הזה.

יצחק וקנין: בכל זאת זה מאגר שקיים במערכת.

יצחק וקנין: המאגר הזה קיים.

יצחק וקנין: אם יש לך דוח, מישהו רשם אותו במאגר כדי לדעת כמה צברת.

יצחק וקנין: המערכת הזאת רושמת את כל העבירות שקיימות לגבי כל נהג ונהג.

יצחק וקנין: יש מידע שקיים ונאגר במערכת או של משרד התחבורה או של המשרד לביטחון פנים.

אמנון כהן: האם יש לכם איש מחשבים?

<חנן אהרון: לא הבנו.

<חנן אהרון: אמרנו שדיברנו עם איש המחשבים.

אמנון כהן: אני רוצה להיות מעורב, כי הבטחתי.

אמנון כהן: אני לא אוהב להטיל משהו שלא יכולים לעשות אותו.

אמנון כהן: לכן, אדוני היושב-ראש, נעביר לקריאה הראשונה וכבר נקבע בעוד שבוע או עשרה ימים שנשב עם איש מחשבים שלכם ונביא גם מישהו חיצוני.

אמנון כהן: תציע לי אתה מישהו חיצוני שיסתכל בפרספקטיבה הכללית.

אמנון כהן: אם יש עלות תקציבית, צריך להביא להם תקציב.

אמנון כהן: אם אין עלות תקציבית, אז לא.

אמנון כהן: אם עכשיו לא יכולים ליישם, יש בעיה.

אמנון כהן: אני לא רוצה חוק כמו ב-2007 שלא יכולים ליישם.

אמנון כהן: אני לא רוצה חוק כזה, אני רוצה חוק שאפשר יהיה ליישם, ובזה נגמר.

יצחק וקנין: גברתי.

יצחק וקנין: גם גברתי ממשרד המשפטים ביקשה, מייד אחריה אני אאפשר לך.

<סימונה זילבר: אני ראש תחום ייעוץ וחקיקה באגף התנועה.

<סימונה זילבר: קודם כול, חשוב להבהיר שאנחנו מברכים על היוזמה להנגיש את המידע לציבור הנהגים.

<סימונה זילבר: להצעת החוק אני אתייחס רק לחלק שמתייחס למשטרה, וזה החלק שמציע שכל נהג במסגרת הודעת תשלום קנס על עבירה יקבל גם עדכון על מספר הנקודות הכולל שנצבר לחובתו עד למועד מסירת הודעת תשלום הקנס.

<סימונה זילבר: לעניין הזה שמענו ממשרד התחבורה, ואני מבקשת לחדד שוב, כמו שמשרד התחבורה אמר, אופי המידע הוא כזה שהוא נכון ליום ולשעה, ולכן יש לנו קושי למסור מידע לאזרח בנקודת מפגש, כשהמידע לא בהכרח מעודכן אצלנו.

<סימונה זילבר: בנוסף, אני מבקשת להביא לידיעתכם, שהממשק שקיים היום – קיים ממשק בין משרד התחבורה למשטרה – לא מאפשר כרגע את יישום ההצעה הזאת.

<סימונה זילבר: הממשק הוא חד-כיווני.

<סימונה זילבר: המשטרה היא זאת שמעבירה נתונים למשרד התחבורה, דיווחים על הרשעות נהגים, ומתוך הדיווחים האלה הם מעבדים את המידע על הניקוד לצורך המאגר שלהם.

<סימונה זילבר: כדי ליצור ממשק כזה אנחנו צריכים השקעה של זמן ומשאבים לבנייה ולשדרוג של מערכות, גם להקמה של מאגר אצלנו שיקלוט לכיוון השני את הנתונים מהמאגר של משרד התחבורה וגם העברה מתוך המאגר שלנו אל כלל היישומים בשטח.

<סימונה זילבר: לצורך הזה וכדי לסבר את האוזן הבאנו אתנו, לבקשת חבר הכנסת אמנון כהן, את איש המחשוב שלנו, שהוא ראש יחידת מחשוב תנועה, ואני אבקש שתשמעו אותו.

<סימונה זילבר: עוד דבר שאני מבקשת להביא לתשומת לבכם, שזה יחייב לא רק פעולות ברמת השוטר בניידת, אלא כמו שאמרת ובצדק, כל מערכת האכיפה האוטומטית, ה-א'3, המצלמות שמתעדות עבירות ונשלחות הודעות לאנשים הביתה, זו גם הודעת - - -

יצחק וקנין: למה זה לוקח כל-כך הרבה זמן?

<סימונה זילבר: זה לא לוקח הרבה זמן.

יצחק וקנין: כמה זמן זה לוקח היום?

אמנון כהן: כשאישרנו את זה, אמרו "24 שעות".

<סימונה זילבר: זה עניין של ימים ספורים ולא של כמה חודשים.

יצחק וקנין: כמה זמן זה לוקח היום?

<אבשלום לביא: בתוך שלושה ימים המכתב יוצא לבית הדפוס, משם בתוך יום נוסף זה מגיע - - -

יצחק וקנין: זאת אומרת, אדם עבר עבירה ביום ראשון, אתה אומר שמקסימום באמצע השבוע שאחריו הוא יקבל את הדוח.

<סימונה זילבר: לפני.

אמנון כהן: לא, באותו שבוע.

יצחק וקנין: ממתי זה?

<אבשלום לביא: מאז שהמערכת קמה.

<אבשלום לביא: בדוחות א'3.

<אבשלום לביא: פעם, במצלמות הישנות, זה באמת היה כמו שאתה אומר, שלושה-ארבעה חודשים, היה צריך ללכת ולהוריד - - -

אמנון כהן: שדרגתם גם את הישנות?

<אבשלום לביא: ביטלנו אותן לגמרי.

<אבשלום לביא: הבעיה היא לפעמים לאתר את האזרח.

<אבשלום לביא: לפעמים לאתר את האזרח לוקח יותר, זה יכול לקחת חצי שנה, כי אזרח עבר ממקום למקום ולא עדכן את הכתובת.

<אבשלום לביא: אנחנו מנסים לאתר אותו עד שחוזר הדוח בחזרה ולא נמסר, ואז מנסים לאתר אותו בכתובות אחרות.

<סימונה זילבר: זה חריג.

אמנון כהן: בגדול, זה ארבעה-חמישה ימים.

<אבשלום לביא: מי שלא מעודכן, החוק מאפשר לנו ברגע שהוא לא עדכן את הפרטים, וזה מה שמופיע במרשם התושבים – החוק מאפשר לנו להגיד כאילו שזה נמסר ביד.

אמנון כהן: בגדול, אדוני היושב-ראש, ארבעה-חמישה ימים.

יצחק וקנין: אני מדבר במלוא הרצינות.

יצחק וקנין: אני מדבר עלי עכשיו, למה על מישהו אחר?

יצחק וקנין: נסעתי ברכב שלי.

יצחק וקנין: אני לא יודע מי נסע ברכב, זה בא אחרי ארבעה חודשים.

יצחק וקנין: אני צריך להתחיל להתחקות אחרי מי שנסע ברכב שלי?

יצחק וקנין: זה רכב ליסינג.

יצחק וקנין: שלך אותו דבר, של כל חברי הכנסת, כל מי שמקבל רכב מחברה.

<חוה ראובני: גם רכב משפחתי.

<חוה ראובני: באוטו שלי יש שלושה נהגים.

יצחק וקנין: אני כמעט ולא נוהג באוטו הזה.

<אבשלום לביא: חברות ליסינג זה בדיוק הנושא של החריגים.

<אבשלום לביא: נכון שהם חריגים מאוד גדולים - - -

<חנן אהרון: 60% היום זה ליסינג.

יצחק וקנין: זו בעיה.

יצחק וקנין: על מי תפיל את הדוח הזה?

<אבשלום לביא: אני אסביר.

<אבשלום לביא: החוק מחייב אותנו לשלוח את הדוח לבעל הרכב.

אמנון כהן: הוא שולח לחברה, החברה מחפשת של מי זה, למי זה שייך - - -

יצחק וקנין: אני אומר לך, זה הגיע כמעט חמישה חודשים אחרי הזה.

יצחק וקנין: לך תחפש.

יצחק וקנין: אני לא יודע על מי להפיל את הדוח.

אמנון כהן: יש לך יומן, תסתכל ביומן מי נהג.

יצחק וקנין: היום אני מנהל ספר בעקבות זה.

יצחק וקנין: אני אומר לך ברצינות, אני מנהל ספר כמו בצבא, מי נהג, מאיזה שעה עד איזה שעה.

יצחק וקנין: אין לי ברירה - -

אמנון כהן: בצבא עושים את זה.

יצחק וקנין: - - בפעם האחרונה לקחתי את הנקודות עלי, לא היתה לי ברירה.

יצחק וקנין: אני לא אפיל עליו או אפיל עליו.

יצחק וקנין: הבת שלי נהגה או הבן.

יצחק וקנין: רבותי, אני לא זורק את זה על מישהו אחר, אני מדבר עלי עכשיו.

אמנון כהן: יצחק, הבעיה שזו חברת ליסינג, זה הולך לחברה - - -

יצחק וקנין: אתה חייב לנהל ספר נהיגה.

יצחק וקנין: במצב כזה אתה חייב לנהל ספר נהיגה, אחרת אתה לא יודע על מי להפיל את הדוח הזה.

אמנון כהן: איש המחשבים, בבקשה תמשיך.

<אבשלום לביא: התבקשתי לסקור את המשמעויות.

<אבשלום לביא: קודם כול, אני חייב להגיד שמבחינת יישום החוק - - -

אמנון כהן: אם תקבל את הנתונים ממשרד הרישוי, תוכל - - -

<אבשלום לביא: היום יש לנו ממשקים מול משרד הרישוי.

<אבשלום לביא: אני לא יכול לדבר בשמם, אבל לא נראה לי שיש להם בעיה להעביר לנו את הנושא של הנקודות.

<אבשלום לביא: היום אנחנו מקבלים את כל קובץ הנהגים ברמה שבועית אלינו, לתוך המערכות שלנו.

<אבשלום לביא: הבעיה שלנו מתחילה בזה שהמערכות שלנו, ספציפית המערכת הזאת, שהיא "מערכת נהגים", היא מערכת מאוד-מאוד ישנה, זו מערכת mainframe, כתבתי לי אפילו את הגרסה, זה VSC 4.2 - - -

אמנון כהן: אתם צריכים לשדרג, אתם לא המשטרה של פעם, אתם משטרה מתקדמת, רק לא על גבי החוק שלי, תעשו את השדרוגים שלכם בשוטף.

<אבשלום לביא: אין בעיה.

<אבשלום לביא: זה מה שאני רוצה להסביר.

<אבשלום לביא: משטרת ישראל כבר שנים לא נוגעת במערכות האלה, אנחנו מבצעים רק תחזוקת שבר למערכות האלה מסיבה אחת פשוטה, כי יש להן החזקה מאוד גבוהה, ואנחנו לא יכולים אפילו לשדרג אותן כי העלויות מאוד-מאוד גבוהות.

<אבשלום לביא: לכן משטרת ישראל בהדרגה מבצעת הגירה של כל המערכות, מהעולם הזה של ה-mainframe למה שנקרא אצלנו "הסביבה המבוזרת".

<אבשלום לביא: נשארו לנו בערך שלוש-ארבע מערכות שאנחנו צריכים עדיין לשדרג, אחת מהן זו "מערכת נהגים" שאנחנו אמורים לשדרג, ולכן הקושי שלנו.

<אבשלום לביא: צריך להבין שהמערכות האלה כל-כך ישנות שהיום אנחנו - - -

אמנון כהן: בתוכנית העבודה שלכם מתי אתם הולכים לשדרג?

<אבשלום לביא: מייד אני אגיע לתוכנית העבודה, מתי אנחנו הולכים לשדרג.

אמנון כהן: תשדרגו אותה קודם.

אמנון כהן: תעשו סדר עדיפויות.

<אבשלום לביא: ברור.

<אבשלום לביא: נשנה את כל תוכניות העבודה.

<אבשלום לביא: משטרת ישראל היום, כדי לקבל את קובץ הנהגים, אנחנו מקבלים את זה באמצעות כספות, אבל הקובץ מועבר באמצעות דיסקט בגלל בעיות טכניות שיש עם המערכות האלה.

<אבשלום לביא: אנחנו מעבירים באמצעות דיסקט, ולכן חשוב לנו לשדרג את המערכות האלה.

<אבשלום לביא: זה יצעיד אותנו גם מבחינה טכנולוגית למקום אחר וכו'.

<אבשלום לביא: תוכנית העבודה שלנו לבצע את השדרוגים האלה – בתחילת 2016 נתחיל את השדרוג.

<אבשלום לביא: זה אומר שעד סוף שנת 2016 נסיים את השדרוג של המערכת.

<אבשלום לביא: נתבקשתי גם לתת הערכות של עלויות, מה המשמעויות – סדר גודל של הסבה של מערכת כזאת - - -

אמנון כהן: שלכם.

אמנון כהן: בעבודה שלכם.

אמנון כהן: זה לא קשור לחוק שלי.

<אבשלום לביא: איך שתקרא לזה.

<לאה ורון: מה נותנת המערכת, את שמות כל אלה שיש להם רישיונות נהיגה?

<לאה ורון: מערכת קובץ הנהגים, מה יש בה?

<אבשלום לביא: כל רישיונות הנהיגה של האזרחים, שכוללים דרגת רישיון, האם הוא פסול רישיון.

<אבשלום לביא: חלק מהנתונים שאנחנו רוצים להכניס שם זה הנושא של כמה נקודות יש לאזרח ונכון לאיזה תאריך.

<לאה ורון: היום זה לא מצוי?

<אבשלום לביא: שני הנתונים האלה לא קיימים לנו במאגר.

<אבשלום לביא: המשמעות מעבר לשדרוג הזה שאנחנו מדברים עליו, כדי שנוכל ליישם את החוק, שאנחנו צריכים לשדרג לא מעט מערכות במשטרה כדי שאפשר יהיה ליישם את החוק.

<אבשלום לביא: "|מערכת אדם" זו מערכת שנותנת פרטים על האזרח מכל ההיבטים, דמוגרפי וכו', וחלק מהנתונים כמובן זה נתונים שמתקבלים מתוך "מערכת נהגים".

<אבשלום לביא: "מערכת דותן" זו מערכת דוחות תנועה, שמרכזת את כל דוחות התנועה של משטרת ישראל.

<אבשלום לביא: פה יש שינויים שאנחנו צריכים לעשות מקצה לקצה.

<אבשלום לביא: אלה ממשקים מול בית הדפוס.

<אבשלום לביא: צריך להכין את המבנים החדשים של הדוחות שאנחנו שולחים לאזרחים וכו', ועוד דברים במערכת.

<אבשלום לביא: "מערכת הד"ס" זו מערכת שהיום השוטר רושם את הדוח, אני לא יודע אם אתם מכירים.

<אבשלום לביא: היום השוטר רושם דוח בניידת, הוא כבר כמעט לא מסתובב עם נייר.

<אבשלום לביא: צריך לשדרג גם את המערכת הזאת.

<אבשלום לביא: אלה ממשקים שעוברים דרך הסלולר, מהניידת לכיוון המשטרה לתוך המאגר.

<אבשלום לביא: "מערכת א'3", שזאת מערכת שמנהלת את כל דוחות המצלמה.

<אבשלום לביא: "מערכת שירת הסירנה", "מערכת מוקדים" – אלה שתי מערכות שנותנות מענה לסייר בשטח.

<אבשלום לביא: "מערכת מוקדים" משמשת את המשל"טים.

<אבשלום לביא: למה צריך את המערכות הפנימיות האלה?

<אבשלום לביא: אני אסביר.

<אבשלום לביא: לא לכל השוטרים יש נגישות למערכת מידע.

<אבשלום לביא: זה אומר למשל שמתנדבים, אין להם הרשאות למערכות המשטרתיות, גם למחשב בניידת אין להם הרשאה לגשת.

יצחק וקנין: הייתי מציע לכם שתורידו את כל המתנדבים האלה ממערכת אכיפת התנועה.

<אבשלום לביא: זה לא ישים כשהם מהווים כוח - - -

יצחק וקנין: אני יודע, אתם חוסכים בכוח-אדם, אבל הם לא מקצוענים, הם לא מכירים את המערכת.

יצחק וקנין: כמה פעמים בדיונים פה העליתי את הנושא הזה.

יצחק וקנין: זו בעיה מאוד לא פשוטה.

אמנון כהן: הוא חייב להיות עם שוטר.

אמנון כהן: בצדק, אני לא רוצה שהוא ייגע במחשב.

יצחק וקנין: תמיד חייב להיות שוטר.

אמנון כהן: לא, לפעמים שולחים אותו לבד.

יצחק וקנין: לא נתקלתי בזה - -

<אבשלום לביא: אני איש מחשוב, תנו לי להתרכז בהיבטים המחשוביים.

יצחק וקנין: - - לפחות בדיונים שהיו פה, כשהעלינו את הדברים.

יצחק וקנין: בדרך כלל בדיונים אמרו לנו שתמיד חייב להתלוות לו שוטר בנושא תנועה, אני לא יודע בנושאים אחרים.

אמנון כהן: אדוני היושב-ראש, אני חושב שמשטרת ישראל רוצה לשנות את כל מערך המחשוב על חשבון החוק הקטנצ'יק שלי.

אמנון כהן: הם צריכים לשדרג את המחשוב שלהם, אבל לא על חשבון החוק שלי.

אמנון כהן: החוק שלי ייכנס לתוקף ותיערכו בתקציב שלכם, תשדרגו את עצמכם.

יצחק וקנין: איך אמרו?

יצחק וקנין: לבנק, פינטו.

יצחק וקנין: לבנק.

אמנון כהן: אדוני, אפשר לקרוא את הצעת החוק?

יצחק וקנין: משרד המשפטים, ואז נקרא.

<אבשלום לביא: דבר נוסף.

<אבשלום לביא: מערכת מחשוב הניידות שקיימת היום, הגרסה האחרונה יצאה במאי.

<אבשלום לביא: אין למשטרת ישראל שום תוכניות לשדרג אותה, זו היתה גרסה אחרונה.

<אבשלום לביא: מדצמבר 2015 תצא המערכת החדשה של מחשוב נייד, ובמסגרת המחשוב הנייד אפשר יהיה להעביר את המידע הזה, אבל במערכת הנוכחית שקיימת היום בניידות אי-אפשר יהיה ליישם את זה.

יצחק וקנין: משרד המשפטים.

<יפעת רווה: יש לי שתי הערות שהן לא רלוונטיות אם זה מידע שנשאר אצל משרד התחבורה.

<יפעת רווה: זה רלוונטי רק אם הדברים נעשים גם דרך המשטרה.

<יפעת רווה: עשיתי ניסוי בתחילת הדיון, התקשרתי למוקד, ענו לי בתוך ארבע דקות.

<יפעת רווה: ניסיתי לעשות תרגיל וביקשתי אם הם יכולים לשלוח לי לכתובת אחרת, הם לא הסכימו ואמרו: רק לכתובת של הבית.

<יפעת רווה: זאת אומרת, בדרך הזאת יש הגנה כמו שצריכה להיות על המידע הזה.

אמנון כהן: מצוין.

<יפעת רווה: אם זה באמת נשאר במשרד התחבורה, כמובן כדאי, אם אפשר, לשפר אם יש בעיה עם מועדים, ואם אפשר להנגיש את זה באינטרנט לאנשים כבדי שמיעה זה בוודאי נכון וראוי.

<יפעת רווה: לעומת זאת, אם זה עובר למשטרה יש שתי בעיות אפשריות: האחת, חלק ניכר מהדוחות הרי נשלח, ואז בדיוק נוצרת הבעיה שהמידע הזה יכול להגיע - - -

יצחק וקנין: לגורם אחר.

<יפעת רווה: כן, לגורם אחר.

<יפעת רווה: בדיוק הבעיה ששניכם העליתם חוזרת למקומה, ואני לא רואה את הפתרון לזה.

<יפעת רווה: הבעיה השנייה, אני כבר הייתי בסיפור של מאגר פסולים.

<יפעת רווה: אני מרגישה עכשיו ממש דז'ה וו.

<יפעת רווה: אני זוכרת ששמעתי אז שאומרים שאין לזה שום עלות תקציבית ועשרות אלפי דיונים עשינו בניסיון ליישם את זה.

<יפעת רווה: אמרו למשטרה: תעשו את זה מהתקציב שלכם ועד היום אין מאגר פסולים.

<יפעת רווה: התוצאה הזאת שיש חוק והוא לא מיושם.

<יפעת רווה: אם יש בעיה כזאת, שלא תחזור על עצמה.

<לאה ורון: הוא לא מיושם על-ידי משטרת ישראל.

<לאה ורון: חוק של מדינת ישראל שאיננו מיושם על-ידי המשטרה.

<יפעת רווה: אני לא עושה ועדת חקירה מי אשם.

<יפעת רווה: העובדה היא שיש חוק.

<יפעת רווה: אני זוכרת את הדיונים, משטרת ישראל מההתחלה אמרו: לא נצליח ליישם, לא הקשיבו להם, והתוצאה, בלי שאני עושה ועדות חקירה, שזה מה שקרה.

<יפעת רווה: אני לא רוצה שזה יהיה שוב ובגלל זה אני מתריעה.

<לאה ורון: אולי היא ממליצה להם לבוא לכנסת ולבקש שהחוק יבוטל.

<יפעת רווה: כן.

<יפעת רווה: בשלב הזה.

<יפעת רווה: ניסינו קודם למצוא לזה חלופות ובשלב הזה זו ההמלצה שלנו, בהחלט.

<יפעת רווה: שוב, הבעיות האלה לא קיימות אם זה נשאר כמאגרים במשרד התחבורה, כשמשרד התחבורה לפי בקשה ייעל ככל שצריך וייתן את המידע הזה.

יצחק וקנין: שמונה שנים עברו ואי-אפשר ליישם את זה.

יצחק וקנין: כנראה שגם אז טענו שאין עלות תקציבית.

<יפעת רווה: אני זוכרת ועדת שרים שנאמר בה שאין לזה עלות.

<חיים אמיגה: אי-אפשר לנהל מאגר מידע כשהמאגר מתעדכן בכל פעם ואין לך סנכרון בין הנתונים.

<חיים אמיגה: זאת אומרת, אם מישהו למשל, לצורך העניין – אני מדבר על מאגר פסולי נהיגה – הגיש ערעור על ההחלטה, יש עדכון בהחלטה.

<חיים אמיגה: אלה דברים שכל הזמן מתעדכנים.

<מרדכי פדר: אם זה מתעדכן כל הזמן איך האזרח אמור לדעת איפה הוא עומד?

<מרדכי פדר: זה לא מתקבל על הדעת בשום פנים ואופן.

<יפעת רווה: סליחה.

<יפעת רווה: במקרה הזה מה שאני אומרת שאצל משרד התחבורה קיים המידע, ואם הוא נותן, אין בעיה.

<מרדכי פדר: אם המידע קיים, שייתנו את המידע.

<מרדכי פדר: הוא לא ישלח את זה בדואר, שייתן לו.

יצחק וקנין: אדוני, ביקשת רשות דיבור ועכשיו אני אתן לך.

<מרדכי פדר: אני מודה לך מאוד.

יצחק וקנין: תגיד את כל מה שעל לבך.

<מרדכי פדר: כל מה שעל לבי, אין לנו זמן.

אמנון כהן: מי אדוני?

<מרדכי פדר: אני יושב-ראש ארגון "מתונה", זה ארגון לבטיחות בדרכים.

<מרדכי פדר: אני רוצה לברך את חבר הכנסת הרב אמנון כהן על קידום הצעת חוק חשובה זו בתהליך חקיקה.

<מרדכי פדר: אנחנו ב"מתונה" תומכים בחום בכוונת ההצעה, במה שעומד מאחוריה, קרי, הגברת הנגישות למידע על נקודות ומצב פסילת רישיון, בגלל שזה בא במקשה אחת, כדי שיותר נהגים יכירו בעובדה שהם בפסילה או אמורים להגיע לפסילה ויפסיקו לנהוג, וזאת כדי להגביר את הבטיחות.

<מרדכי פדר: ברם, "מתונה" כתבה נייר עמדה בנושא זה לפני יותר משלוש שנים, שמטרתו להעביר את האחריות מהרשויות להודיע לנהג.

<מרדכי פדר: השיטה המיושנת הנהוגה היום מחייבת את הרשות להודיע לנהג על פסילה ועל הנקודות, ואז עליו להפקיד את הרישיון במשרד הרישוי אם הוא בפסילה.

<מרדכי פדר: השיטה המודרנית אומרת: תסתכלו על הרישיון הפיזי הזה בתור משהו וירטואלי, מה שבמחשב זה מה שקובע.

<מרדכי פדר: לא צריך להפקיד את הרישיון, אבל צריך שתהיה לאזרח נגישות כמעט און ליין על המצב שלו בנקודות או בפסילה.

<מרדכי פדר: אני שומע פה אנשים אומרים: אי-אפשר לעשות את זה, המידע משתנה כל הזמן.

<מרדכי פדר: מה האזרח אמור לדעת?

<מרדכי פדר: הוא כן?

<מרדכי פדר: הוא לא? מחר?

<מרדכי פדר: מחרתיים?

<מרדכי פדר: זה לא מתקבל על הדעת.

<מרדכי פדר: זה לא מתקבל על הדעת.

<מרדכי פדר: אלה שאומרים שאי-אפשר, רבותי, עם ניסיון של 25 שנים בנושא של הטמעת שינויים בחברות אני יכול להגיד לכם שאין דבר כזה "אי-אפשר".

<מרדכי פדר: אני אומר את זה גם בתור איש מחשבים לשעבר.

אמנון כהן: האם יש לך מומחה בתחום הזה שאני יכול להתייעץ אתו?

<מרדכי פדר: יש.

<מרדכי פדר: אני אישית איש מחשבים לשעבר.

אמנון כהן: אני צריך איש עכשווי, שיודע עכשיו.

<מרדכי פדר: אם אדוני רוצה, אני אביא.

אמנון כהן: אני רוצה מאוד.

אמנון כהן: אנחנו רוצים לשבת עם האנשים האלה.

<מרדכי פדר: בסדר.

<מרדכי פדר: ההצלחה בפועל של ההצעה של חבר הכנסת תלויה בפרטים ובפרטי פרטים, ומשרד התחבורה וכנראה משרדים אחרים מסוגלים להיתלות בקוצו של יו"ד כדי לטרפד את יישומה, חלקית או לגמרי.

<חוה ראובני: אני מוחה על זה.

<חוה ראובני: זה ממש לא איך שהתבטאנו.

<מרדכי פדר: סליחה, גברתי, זה מה שאני אומר.

יצחק וקנין: סליחה, אדוני.

יצחק וקנין: סליחה.

אמנון כהן: הם תומכים בחוק.

יצחק וקנין: עם כל הכבוד - - -

<מרדכי פדר: רגע אחד.

<מרדכי פדר: תנו לי - - -

<חוה ראובני: הוא הכין נאום מראש.

<חנן אהרון: לפי מה שהוא אמר הוא לא היה בדיון.

<חנן אהרון: הוא כתב את זה מראש.

יצחק וקנין: סליחה.

<מרדכי פדר: אני לא דיברתי כשאתה דיברת.

יצחק וקנין: סליחה, אדוני, אני חייב להפסיק אותך.

יצחק וקנין: לא שמעתי ממשרד התחבורה שהם רוצים לטרפד את החוק הזה.

<מרדכי פדר: הם רוצים לטרפד, הם אומרים שזה בלתי אפשרי, אדוני.

יצחק וקנין: סליחה, אל תזרוק פה - - -

אמנון כהן: הם תומכים בשתי ידיים.

<חנן אהרון: אמרנו שזה חוק מצוין.

אמנון כהן: גם השר אמר, גם המנכ"ל אמר.

יצחק וקנין: עם כל הכבוד, מותר לך לומר דברים, אבל תכבד גם את מי שיושב מולך.

<חוה ראובני: גם אמרנו: זה אפשרי וזה אפשרי, וזה יהיה בעוד חודש.

<מרדכי פדר: הדרישה להציג את מספר הנקודות בכל דוח שכותב שוטר, בהחלט קשה ליישום, בהתחשב במצב הנוכחי של מערכות משרד התחבורה.

<מרדכי פדר: מה שאנחנו מציעים שבשלב הראשון יונגש המידע און ליין לאזרח בטלפון ובאינטרנט, כמו שאדוני הציע, עם קוד בזמן אמת.

<מרדכי פדר: לא במשלוח הדואר, כי אדם שלא גר בכתובת שרשומה במשרד הפנים, לא יכול לקבל את המידע הזה, והוא גם לא יבקש את המידע הזה, כי הוא יודע שזה יגיע למקום שהוא כבר לא גר בו אם הוא לא עדכן את הכתובת שלו במשרד הפנים.

<מרדכי פדר: זה מה שאמרה גברתי, שהיא ניסתה כתובת אחרת ואי-אפשר לקבל את המידע.

<מרדכי פדר: אין שום סיבה שהוא לא יוכל לקבל את המידע און ליין.

<מרדכי פדר: מה שאנחנו מציעים שברגע שמישהו מקבל דוח, שהאחריות לבדיקת מספר הנקודות תועבר אליו.

<מרדכי פדר: זאת אומרת שעל הדוח יהיה כתוב משהו בסגנון: הנך אחראי לעקוב אחרי מספר הנקודות שלך כדי שלא תנהג בפסילה ללא ידיעתך, הנך יכול לבדוק את מספר הנקודות שלך בטלפון כך וכך או באינטרנט.

אמנון כהן: הם הציעו לי.

אמנון כהן: עוד לא קיבלתי את זה.

<סימונה זילבר: כבר היום בדוחות יש הפניה למספר הטלפון של המענה.

<מרדכי פדר: אבל עדיין אי-אפשר לקבל את זה.

אמנון כהן: בחיים שלי לא חוקקתי משהו שכבר יש, אני רוצה לחוקק מה שאין.

<מרדכי פדר: מה שאין זו הגישה און ליין באינטרנט.

<מרדכי פדר: לסיכום, הייתי רוצה ברשות היושב-ראש להמשיך את המסורת של סיום עדות בוועדה הזאת בשיר קטן.

<מרדכי פדר: אני מציע היום משהו בסגנון ההייקו המינימליסטי היפני, שזה מוגבל לשלוש שורות, 17 הברות – קוראים להברה ביפנית, און – וזה בפורמט של 5-7-5 הברות ומדבר על ניגודים.

<מרדכי פדר: נקודות מבט/ בכדורגל יותר/ בכביש פחות.

<מרדכי פדר: / תודה רבה לכם.

אמנון כהן: אדוני היושב-ראש, ברשותך, אני רוצה שיר למעלות למען החטופים שיחזרו הביתה.

יצחק וקנין: זה אתה תמיד יכול.

אמנון כהן: זה לא סיני ולא יפני, זה של עם ישראל, בספר הספרים.

יצחק וקנין: זה יכול רק להוסיף.

אמנון כהן: אנחנו רוצים לבקש מהקדוש ברוך הוא שהבנים יחזרו הביתה בריאים ושלמים.

יצחק וקנין: אמן.

אמנון כהן: בעזרת השם בימים הקרובים נשמע בשורות טובות.

יצחק וקנין: אמן.

אמנון כהן: ובכלל זה מי שיודע יכול לשיר שיר למעלות.

אמנון כהן: "אשא עיני אל-ההרים, מאין יבא עזרי.

אמנון כהן: עזרי, מעם ה', עושה שמים וארץ.

אמנון כהן: אל יתן למוט רגלך; אל ינום שומרך.

אמנון כהן: הנה לא ינום ולא יישן שומר ישראל.

אמנון כהן: ה' שומרך ה' צלך על-יד ימינך.

אמנון כהן: יומם השמש לא יככה וירח בלילה.

אמנון כהן: ה' ישמרך מכל-רע ישמור את-נפשך.

אמנון כהן: ה' ישמור צאתך ובואך מעתה ועד עולם.

אמנון כהן: " הקדוש ברוך הוא יחזיר הביתה את כל הבנים שלנו.

אמנון כהן: אלה בנים של כולנו.

<חיים אמיגה: רק הערה קצרה לגבי - - -

אמנון כהן: אחרי ספר תהילים אין הערות, קוראים את החוק.

אמנון כהן: נגמר.

<חיים אמיגה: רק הערה קצרצרה לגבי האון ליין.

<חיים אמיגה: המידע היום נמצא ברשות הרישוי, היא מנהלת את המאגר.

<חיים אמיגה: כל הסיפור של האון ליין מתחיל להסתבך ברגע שרוצים להעביר את המידע לגוף אחר כמו המשטרה ורוצים שהוא זה שיעביר את המידע לאזרח.

<חיים אמיגה: שם מתחיל הסיבוך בין הדטה שמתעדכן בינתיים און ליין במשרד הרישוי ומידע שעובר למשטרה, פער הזמנים הזה.

<חיים אמיגה: המידע נמצא ברשות הרישוי, היא יכולה להעביר אותו לאזרח - - -

יצחק וקנין: בסוף ייקחו את אגף התנועה ומשרד הרישוי שיהיו ביחד, כמו שעשו לכיבוי אש.

<חנן אהרון: נעשה רשות עם כל היחידות האלה בפנים.

<חוה ראובני: אפשר להציע הצעה פרקטית, למרות שקצת קשה המעברים האלה.

<חוה ראובני: אני חושבת שמסתמנת פה הסכמה ברורה להנגשת המידע דרך רשות הרישוי, להגביר את הכלים.

<חוה ראובני: יש דברים שאנחנו כבר עושים.

<חוה ראובני: יש דברים שהודענו שאנחנו מסכימים לעשות, כדי להגביר את הנגישות.

<חוה ראובני: הבעיה כנראה שכל הצעת החוק הזאת מעוררת זאת בעיית המידע לכיוון המשטרה.

<חוה ראובני: אפשר לעשות את זה בשתי דרכים.

<חוה ראובני: אפשר לעשות כמו שמציע חבר הכנסת אמנון כהן, להעביר את זה בקריאה הראשונה ולשבור את הראש אחר-כך, איך ומה עושים.

<חוה ראובני: לחילופין אפשר לא לכלול את זה כרגע – זה מה שאני מציעה – כיוון שיש משהו שיש כל-כך הרבה הסתייגויות לגביו וכל-כך הרבה ספקות לגבי היישום שלו – להשאיר אותו דווקא בחוץ, כדבר שייבחן רק לקראת ההכנה לקריאה השנייה והשלישית - -

אמנון כהן: לא.

אמנון כהן: לא.

<חוה ראובני: - - ונכתוב בדברי ההסבר שלא ייטען נושא חדש.

<חוה ראובני: ברגע שהצעת החוק עברה בקריאה הראשונה בתחושה שלי שהסוס הזה כבר ברח מהאורווה, ויש כאן, אני שומעת, חששות מאוד-מאוד עמוקים.

אמנון כהן: אני ותיק בכנסת ולא עשיתי שום חוק שאי-אפשר לעמוד בו, לא שלפתי כלום.

אמנון כהן: סיכמתי שאנחנו מעבירים את זה כרגע לקריאה הראשונה, ובהכנה לקריאה השנייה והשלישית כבר כתבתי את מי אנחנו מזמנים.

אמנון כהן: אנחנו נשב, נלמד, נזמין מומחים.

אמנון כהן: אין לי מטרה להטיל גזרה שאי-אפשר לעמוד בה.

אמנון כהן: אני מאמין בזה.

<חוה ראובני: אני מאמינה לכל מילה.

אמנון כהן: אנחנו מאמינים בזה, לכן לא יכול להיות שאני אטיל משהו על משטרת ישראל שהיא לא תוכל לעמוד בו, אלא אם כן בזכות החוק שלי הם ישתדרגו ובזכות החוק שלי הם יהיו יעילים יותר, יהיה להם מחשוב טוב, אז יכול להיות שהחלק הזה ייכנס לתוקף בעוד שנה, כי הם רוצים לשדרג.

אמנון כהן: יכול להיות.

אמנון כהן: שני אלה נעשה דחוף, אתם תגידו מתי, בתוך חודש, 60 יום, והנושא של הנתונים און ליין, אחרי שנסגור את כל הפרצות, כמה זמן לוקח - - -

<חיים אמיגה: הבעיות התקציביות.

אמנון כהן: לתקציבים נציג האוצר יבוא.

אמנון כהן: אם אנחנו רואים וגם אתם שהיישום לא יכול להיות בעוד חודש-חודשיים, כי אנחנו צריכים פרק זמן נוסף, אז לסעיף הזה ניתן יותר זמן.

אמנון כהן: אם נראה חס וחלילה כמו שאת, חוה, אומרת שאי-אפשר, אין לי עניין להטיל גזרה שאי-אפשר לעמוד בה, לכן נכתוב בדברי ההסבר שנקיים עבודת מטה, ומה שנחליט שם, זה מה שיהיה בסופו של דבר.

יצחק וקנין: נלך על הגישה שלך, כיוון שאתה אומר פה לפרוטוקול - - -

אמנון כהן: גם תיאמתי את זה.

יצחק וקנין: כשהעברת את הצעת החוק, אני זוכר – במקרה ניהלתי את הדיון – אמרת שאתה מתחייב בכל המגבלות שהטילה עליך ועדת השרים - -

אמנון כהן: היא לא הטילה עלי מגבלות, שום מגבלות – החוק מצוין, תעביר.

יצחק וקנין: - - שאתה לא תקדם את החקיקה ללא תיאום עם הגורמים הנוגעים בדבר.

אמנון כהן: בתיאום, בוודאי.

יצחק וקנין: לכן נאשר את הדברים.

יצחק וקנין: הייתי רוצה עוד דבר אחד.

יצחק וקנין: כיוון שהיה לנו פה מידע שאין עלות תקציבית לחוק הזה, ומצד שני אנחנו שומעים שיש עלות תקציבית לחוק הזה, בכל מקרה הייתי רוצה שהנושא הזה ייבדק.

יצחק וקנין: אם הם אומרים שני מיליון שקל, יכול שהעלות היא מיליון שקל, יכול להיות שהיא חצי מיליון שקל.

אמנון כהן: ייבדק.

אמנון כהן: כתבתי.

יצחק וקנין: גם הנושא הזה צריך לבדוק לעומק, לראות אם יש עלות תקציבית או אין עלות תקציבית, על מנת שהפרופורציות יהיו על השולחן, כולם ידעו את כל הנתונים.

יצחק וקנין: אני מציע שנקרא את הצעת החוק, נאשר אותה בקריאה הראשונה, בהתאם לאותן מגבלות שאמרנו, שקידום החקיקה יהיה בתיאום מלא אתכם, לא נביא לקריאה השנייה והשלישית עד שלא תגיעו להסכמות הראויות בכל הדברים.

יצחק וקנין: אני מבין שיש פה מספר בעיות שצריך להתמודד אתן.

יצחק וקנין: אין מטרה לחוקק חוק על מנת שיירשם עוד חוק.

יצחק וקנין: זאת לא המטרה, רבותי.

יצחק וקנין: לדעתי חוק שלא מיושם, עדיף שלא יבוא לעולם בכלל, זה יותר מזיק מאשר מועיל.

יצחק וקנין: ולכן אני מאמין שבחקיקה, ברציונל של חבר הכנסת אמנון כהן, יש הרבה דברים שהם לטובת האזרח, לטובת הציבור, כמידע כללי וכמידע אישי לכל אחד ואחד לדעת באיזו מציאות הוא נמצא כרגע.

<חיים אמיגה: שתי הערות נוסח לפני הקראה.

אמנון כהן: גם נוסח נשנה לקראת הקריאה השנייה והשלישית.

אמנון כהן: תעזוב את זה כרגע.

<חיים אמיגה: ממש הערות קטנות.

אמנון כהן: בסוף.

אמנון כהן: בסוף.

<חוה ראובני: החוק לא אומר מה שאדוני מסביר.

<חוה ראובני: הנוסח שמוצע לא אומר מה שאדוני מסביר.

<לאה ורון: ממילא צריך לקרוא את סעיפי הצעת החוק.

<לאה ורון: תאפשרו לקרוא את סעיפי הצעת החוק, וכשתהיינה הערות לסעיפים, תאמרו את ההערות שלכם.

יצחק וקנין: תגיד לי הערות על הסעיפים, ואם נצטרך לתקן, נתקן את זה פה.

<אביגיל כספי: לגבי מה שהזכיר היושב-ראש לעניין העלות התקציבית, אני רק רוצה להעיר שיש פה גם עניין של לוח-זמנים.

<אביגיל כספי: אני אקרא רגע את הסעיפים של התקנון, ואני אסביר.

<אביגיל כספי: התקנון אומר - - -

<לאה ורון: באיזה סעיף מדובר?

<אביגיל כספי: סעיף 93.

<אביגיל כספי: "בהכינה הצעת חוק שאינה הצעת חוק ממשלתית" – שזה המקרה שלנו, של הצעת חוק פרטית – "לקריאה הראשונה, וכן לקריאה השנייה ולקריאה השלישית, תזמין ועדה לדיוניה את שר האוצר או את מי שהוא הסמיך לכך (בסעיף זה – השר), כדי לברר את הערכתו בדבר העלות התקציבית", שזו הערכה שנשלחה, של האוצר, וזה משפיע אחר-כך על דברי ההסבר או אם זו הצעת חוק תקציבית - - -

אמנון כהן: כרגע אנחנו מסתמכים על המסמך שהם שלחו.

יצחק וקנין: ודאי.

יצחק וקנין: ודאי.

<אביגיל כספי: סעיף קטן (ב) אומר שחבר הכנסת רשאי להציע לוועדה לקבל הערכה אחרת בדבר העלות התקציבית.

<אביגיל כספי: הערכה אחרת תוגש בדרך כלל על-ידי הממ"מ.

<אביגיל כספי: הוגשה הערכה אחרת, תאפשר הוועדה לשר להגיב עליה.

אמנון כהן: אנחנו לא צריכים את הממ"מ.

אמנון כהן: אנחנו יושבים ביחד.

<לאה ורון: אתה לא מבקש להגיש הערכה אחרת בשלב הזה, אני מניחה, אתה מסתמך על ההערכה של האוצר.

אמנון כהן: כן.

<אביגיל כספי: זו היתה השאלה, כי היושב-ראש דיבר על עניין - - -

יצחק וקנין: אמרתי - - -

<חיים אמיגה: אתה מסתמך על משרד האוצר כרגע שאין עלות - - -

אמנון כהן: זה התקנון קובע.

אמנון כהן: אתה יכול להגיד גם 20 מיליון - -

<חיים אמיגה: אני יכול להביא הערכה אחרת.

אמנון כהן: - - אתה יכול להגיד גם 30 מיליון, זה לא משנה.

אמנון כהן: כרגע זה המצב.

יצחק וקנין: הבהרתי את דברי בצורה הברורה ביותר.

יצחק וקנין: מאחר שאתם טוענים שיש עלות תקציבית - - -

<חיים אמיגה: נעביר מסמך מפורט לוועדה.

יצחק וקנין: ודאי.

יצחק וקנין: תביאו אותו לישיבה הבאה.

אמנון כהן: לא לישיבה הבאה, לישיבה הפנימית כשנשב עם האוצר.

יצחק וקנין: אני מציע שתהיה התדיינות מקדימה לפני שהחוק הזה יגיע להליכים הבאים שלו בחקיקה.

יצחק וקנין: תשבו מול המציע, מול משרד המשפטים, מול משרד התחבורה, מול המשרד לביטחון פנים, תנהלו את הדברים.

יצחק וקנין: אני מאמין שהדיון הפנימי שלכם אתו אפילו יותר חשוב מהדיון בוועדה, כי אז תוכלו גם להגיע אתו להסכמות ואני חושב שהדיון יהיה יותר פורה.

יצחק וקנין: זאת דעתי.

<לאה ורון: אדוני היושב-ראש, אני מבקשת מנציגי המשרדים להעביר לוועדה מסמך לגבי העלות התקציבית בלי קשר להצעתו של חבר הכנסת אמנון כהן.

<לאה ורון: אני חושבת שזו הזדמנות טובה לבדוק את משלוח המכתבים ששולח האוצר לגבי הצעות חוק שונות.

<לאה ורון: זה איננו המקרה הראשון שהנציג של האוצר אינו מגיע ומסתפק במשלוח שורה וחצי ויוצא בכך ידי חובתו.

<לאה ורון: זו תהיה הזדמנות טובה לבדוק את זה.

<חיים אמיגה: כל הדברים שצריך לבדוק יצוינו בדברי ההסבר, אני מניח, בהצעת החוק שמופיעה כרגע לקריאה הראשונה.

<אביגיל כספי: לא.

<אביגיל כספי: בדברי ההסבר אנחנו מציינים שהצעת החוק היא תקציבית ומה העלות התקציבית - - -

<חיים אמיגה: מעבר לנושא התקציבי, כל הבעיות הטכניות, האם זה אפשרי.

<חיים אמיגה: כל הדברים שדיברנו עליהם היום בוועדה, לכתוב אותם בדברי ההסבר.

אמנון כהן: יש פרוטוקול.

יצחק וקנין: כל מה שאמרתם קיים, נרשם בפרוטוקול, הפרוטוקול נגיש, אין שום בעיה, היום הכול באינטרנט.

יצחק וקנין: דרך אגב, אתה יכול להיכנס לאתר הכנסת, תקבל כל מה שאתה רוצה לגבי הדיון הזה.

<לאה ורון: בדברי ההסבר להצעת החוק יש חובה לכלול מה ייבדק לקראת הקריאה השנייה והשלישית.

<לאה ורון: עו"ד כספי ודאי תאיר את עיני הוועדה בנושא.

<חיים אמיגה: סעיף קטן (1) בהצעת החוק צריך להיבחן לקראת הקריאה השנייה והשלישית, שם המקור.

<יפעת רווה: אני מציעה אם אפשר לקבל הערות לפני הפרסום.

<אביגיל כספי: ברור שנשלח את הנוסח להערות לפני הפרסום.

יצחק וקנין: נתחיל בהקראה.

<אביגיל כספי: הצעת חוק לתיקון פקודת התעבורה (הודעה בדבר נקודות), התשע"ג–2013

<חוה ראובני: הערות לנוסח.

יצחק וקנין: הערות, ודאי.

<חוה ראובני: שני דברים, אם אפשר.

<חוה ראובני: דבר אחד, אני חושבת שצריך להוסיף את הנקודות התקפות כמשמעותן, אולי להוסיף לזה הגדרה, כי יש לזה הגדרה בתקנות.

<חוה ראובני: אנחנו לא מדברים על סך הנקודות הכולל.

<חוה ראובני: בעוד 30 שנה החוק יישאר, והנקודות ההיסטוריות כבר יהפכו להיות לא רלוונטיות.

<חוה ראובני: דבר שני, הנוסח – זו ההערה, אני מניחה, שגם חיים רוצה להעיר – התיקון בסעיף קטן (ד) מדבר על מתן מידע על מספר נקודות בשל הרשעתו בעבירת תעבורה.

<חוה ראובני: זה מדבר על העבירה הספציפית.

<חוה ראובני: הנוסח הזה מציע הרחבות לגבי העבירה הספציפית ולא על מספר הנקודות הכולל.

<חוה ראובני: צריך לנסח את זה אחרת ולומר: מתן מידע בשל הרשעתו בעבירות תעבורה ובשל מספר הנקודות התקפות הכולל הרשומות לחובתו באמצעות אינטרנט, מוקד טלפוני וכל היתר.

<חיים אמיגה: גם לי יש שתי הערות לנוסח.

<חיים אמיגה: האחת, כמו שאמרנו בדיון, כיוון שהמידע נמסר לנו מרשות הרישוי, אנחנו לא יכולים לקחת אחריות עליו.

<חיים אמיגה: אנחנו מבקשים "עד למועד מסירת הודעת תשלום הקנס, כפי שנמסרו מרשות הרישוי".

<חיים אמיגה: מי שמנהל את כל המאגר זו רשות הרישוי, ואני מוסר לאזרח מה שרשות הרישוי אמרה לי למסור או מה שמופיע אצלה במאגרים.

<חיים אמיגה: אני לא יכול לתת לו משהו שלא מופיע ברשות הרישוי.

<חיים אמיגה: לכן אם יש לאזרח טענה בגלל עדכון בנקודות שלא עדכנו אותו מספיק מהר, הוא צריך ללכת לרשות הרישוי ולא אלינו.

<חיים אמיגה: לגבי הסיפה, "ואחרי 'או נוספות' יבוא 'לרבות באמצעות האינטרנט ומוקד טלפוני'", אני מסכים לרישה של חוה, מה שהיא אמרה.

<חיים אמיגה: הסעיף הזה מדבר על החובות של השר לביטחון פנים לגבי עדכון נקודות בעבירה ספציפית.

<חיים אמיגה: שם אין בעיה, כי השוטר כותב בדוח את מספר הנקודות.

<חיים אמיגה: צריך למחוק את הסיפה כי היא לא מוסיפה דבר, היא לא משפרת את מתן השירות לאזרח לגבי הסך הכולל של הנקודות.

<חיים אמיגה: סעיף קטן (ד) מדבר רק על העבירות הספציפיות והנקודות שניתנות פר עבירה, ושם אין לנו בעיה.

<חיים אמיגה: זה גם מופיע בדברי ההסבר של הצעת החוק.

אמנון כהן: חוה, זה בסדר?

<חוה ראובני: בדרך הזאת אתה מוריד את ההתייחסות - - -

<חיים אמיגה: החובה מוטלת על השוטר.

<חוה ראובני: אם הנוסח כמו שהוצע כאן, לא הוספנו חובת מסירת מספר נקודות כולל.

<חיים אמיגה: למה?

<חוה ראובני: בשום מקום זה לא נאמר.

אמנון כהן: עכשיו הכולל.

אמנון כהן: השאלה איך מוסיפים.

<חיים אמיגה: לשוטר שנותן את הדוח כתוב "וכן מספר הנקודות הכולל שנרשמו לחובתו".

<חיים אמיגה: לפי הנוסח כרגע השוטר מחויב לתת את מספר הנקודות הכולל כמו שרשות הרישוי העבירה למשטרה.

<חיים אמיגה: חוץ מזה, אין שום חובות.

<חיים אמיגה: לא צריך להקים אתר אינטרנט, שהמשרד לביטחון פנים יקים, יש כבר הכול במשרד הרישוי.

<חיים אמיגה: לכן הסיפה של סעיף קטן (ד) צריכה להימחק.

אמנון כהן: חוה, את מבינה בזה.

אמנון כהן: אם אני מוריד - - -

<חוה ראובני: הוא צודק.

<חוה ראובני: אני מקבלת.

<מרדכי פדר: אתה רוצה לחייב מתן אינפורמציה באינטרנט או בטלפון, ומה שכתוב פה שהשר לביטחון פנים לאחר התייעצות רשאי לקבוע דרכים אחרות.

<מרדכי פדר: אני חושב שאדוני רצה להגיד שעל שר לביטחון פנים לקבוע כך וכך ורשאי לקבוע דרכים אחרות.

<מרדכי פדר: אם אתה מוסיף את הנוסח כפי שהוצע, הוא לא מחייב, הוא רק אומר "השר לביטחון פנים לאחר התייעצות עם שר התחבורה ואישור ועדת הכלכלה של הכנסת רשאי לקבוע דרכים אחרות או נוספות, לרבות באמצעות האינטרנט ומוקד טלפוני", אבל אתה לא מחייב אותו.

<מרדכי פדר: אם אדוני רוצה לחייב אותו, צריך לכתוב "על השר לביטחון פנים לאחר התייעצות עם שר התחבורה ואישור ועדת הכלכלה של הכנסת לקיים מנגנון של מסירת מידע באינטרנט ובמוקד טלפוני, ורשאי לקבוע - - -".

<סימונה זילבר: זה לא השר לביטחון הפנים, זה שר התחבורה.

<חיים אמיגה: אם רוצים לקבוע חובה כזאת על שר התחבורה, שיחשבו לעשות סעיף כזה על שר התחבורה, זה לא קשור לשר לביטחון פנים.

<חוה ראובני: סעיף קטן (ד) מדבר על החובות של המשטרה.

<חוה ראובני: הצעת החוק הנוכחית מבקשת להוסיף חובה אחת על המשטרה, והיא לתת את המידע המצטבר בדוח.

<חוה ראובני: לגבי רשות הרישוי ההצעה היא בסעיף הקטן הבא לגבי סעיף קטן (ה).

<חוה ראובני: לא ראיתי בהצעת החוק כמו שהיא נוסחה עד היום דרישה להטיל חובה פוזיטיבית על רשות הרישוי למסור את המידע בדרכים נוספות על מספר הנקודות הכולל.

<חוה ראובני: אני מקווה שאדוני מסתפק במה שקיים ומה שהוצהר פה שמתוכנן שיהיה קיים.

אמנון כהן: לקראת הקריאה השנייה והשלישית נחשוב על זה.

אמנון כהן: כרגע נשאיר כך.

<חיים אמיגה: מה זאת אומרת?

אמנון כהן: יהיה דיון פנימי בוועדה.

<חוה ראובני: זה להטיל חובה עלינו.

<מרדכי פדר: זה הסיפור.

<מרדכי פדר: זה מה שאדוני רצה לעשות.

אמנון כהן: נשכנע אחד את השני, נלמד את זה לעומק.

<חיים אמיגה: האם סוף סעיף קטן (1) נמחק?

אמנון כהן: חוה, אני לא רוצה למחוק כלום.

<חוה ראובני: הסיפה.

אמנון כהן: אני לא רוצה למחוק כלום כרגע.

<חוה ראובני: "עד למועד מסירת הודעת תשלום הקנס, כפי שנמסרו מאת רשות הרישוי.

<חוה ראובני: "

<מרדכי פדר: אדוני רצה להכניס את הנושא של הגישה באינטרנט והמוקד טלפוני.

<חיים אמיגה: זה סעיף אחר.

<חיים אמיגה: זה שר התחבורה, זה לא אנחנו.

אמנון כהן: אני לא רוצה למחוק כרגע.

<חוה ראובני: האינטרנט והמוקד הטלפוני – אתה רוצה להטיל עליהם להקים מערך מקביל?

אמנון כהן: לא.

אמנון כהן: שלכם.

<חוה ראובני: זה הנוסח עכשיו.

<חוה ראובני: אם אדוני מבקש להטיל עלינו את מתן המידע באמצעות אינטרנט ומוקד טלפוני זה לא בסעיף הזה.

אמנון כהן: צריך להוסיף פה לסעיף שמתייחס אליכם.

אמנון כהן: אני לא רוצה לייתר את זה.

אמנון כהן: אני צריך שאתם תעשו, אבל אם האכסניה לא מתאימה בסעיף הזה, צריך להוסיף בסעיף הבא.

<חוה ראובני: יכול להיות שאת סעיף קטן (ה) צריך יהיה לנסח אחרת, שרשות הרישוי תמסור מידע בדרכים הבאות או משהו כזה.

אמנון כהן: אני לא רוצה למחוק משהו בלי שפתרתי אותו באכסניה אחרת.

<חיים אמיגה: שר התחבורה רשאי לקבוע דרכים נוספות, כמו שכתוב - - -

<מרדכי פדר: על שר התחבורה לקבוע.

יצחק וקנין: נסכם את זה, כדי שלא נייתר את הסעיף האחרון.

אמנון כהן: בואו נלמד את סעיף קטן (ה), נוסיף שם ואז נפתור את הבעיה.

אמנון כהן: בבקשה, היועצת המשפטית.

אמנון כהן: הם יוסיפו בסעיף קטן (ה) מה שהם רוצים לגרוע מסעיף קטן (ד).

<חיים אמיגה: מסעיף קטן (1).

<חיים אמיגה: בואו נסכם את סעיף קטן (1) קודם.

<אביגיל כספי: מה שאנחנו רוצים לעשות, דבר ראשון, בסעיף קטן (ד), שהוא עוסק בשר לביטחון הפנים, זה יכלול את ההצעה של חבר הכנסת אמנון כהן.

<אביגיל כספי: זה יהיה כך "נמסרה לאדם הודעת תשלום בשל עבירת תעבורה" – אני קוראת את פקודת התעבורה, סעיף 69א(ד) – "יצוין בטופס ההודעה מספר הנקודות שיירשמו לחובתו של אותו אדם, אם יורשע בעבירה" – פה אנחנו מדברים על העבירה הספציפית.

<אביגיל כספי: ועכשיו אנחנו מוסיפים – "וכן מספר הנקודות הכולל שנרשמו לחובתו של אותו אדם עד למועד מסירת הודעת תשלום הקנס.

<אביגיל כספי: "

<חוה ראובני: "כפי שנמסרו מאת רשות הרישוי.

<חוה ראובני: "

אמנון כהן: "כפי שנמסרו מאת רשות הרישוי.

אמנון כהן: " בסעיף קטן (2) נוסיף.

<אביגיל כספי: פה ייגמר סעיף קטן (ד), ובסעיף קטן (ה) - - -

<מרדכי פדר: גברתי, פה ייגמר השינוי בסעיף קטן (ד), כי את משאירה את השר לביטחון הפנים וכו'.

<חוה ראובני: כן, לא מוחקים מהקיים.

<חיים אמיגה: נוסיף את "הנקודות התקפות", כמו שחוה ציינה.

<חיים אמיגה: "וכן את מספר הנקודות התקפות הכולל.

<חיים אמיגה: "

יצחק וקנין: אני מציע שתקראי עוד פעם את הסעיף.

<אביגיל כספי: אף-על-פי שהיום המידע שנמסר ממשרד התחבורה הוא של כלל הנקודות?

<חוה ראובני: הוא מפצל.

<חוה ראובני: הוא מוסר את כלל הנקודות, אבל לשוטר שימסור את התקפות בשנת 2025, עוד פעם, לא יהיה מעניין הנקודות שנרשמו בשנת 2005.

<אביגיל כספי: המידע שתעבירו יהיה מידע מופרד.

<חוה ראובני: אנחנו יודעים להגדיר, אבל גם זה משהו מאוד דינימי.

יצחק וקנין: את רוצה לקרוא עוד פעם כדי שהכול יהיה ברור?

יצחק וקנין: אנחנו קוראים עוד פעם, רבותי.

אמנון כהן: סעיף קטן (1).

<אביגיל כספי: זה לא סעיף קטן (1).

יצחק וקנין: את ההפניה.

<חיים אמיגה: "וכן כלל מספר הנקודות התקפות.

<חיים אמיגה: " מבחינת עברית תקנית זה הכי מובן.

<אביגיל כספי: אני אקרא את זה בפעם האחרונה.

<אביגיל כספי: סעיף קטן (ד) יהיה בנוסח הבא: "נמסרה לאדם הודעת תשלום קנס בשל עבירת תעבורה, יצוין בטופס ההודעה מספר הנקודות שיירשמו לחובתו של אותו אדם אם יורשע בעבירה, וכן מספר הנקודות הכולל שנרשמו לחובתו - - -".

<חוה ראובני: "הנקודות התקפות.

<חוה ראובני: "

<אביגיל כספי: "וכן מספר הנקודות - - -".

<חיים אמיגה: "וכן כלל מספר הנקודות התקפות.

<חיים אמיגה: "

<אביגיל כספי: "וכן כלל מספר הנקודות התקפות כפי שיועבר למשרד התחבורה, שנרשמו לחובתו של אותו אדם עד למועד מסירת הודעת תשלום הקנס; השר לביטחון פנים לאחר התייעצות עם שר התחבורה ובאישור ועדת הכלכלה של הכנסת רשאי לקבוע דרכים אחרות או נוספות" – פה אני מורידה "לרבות באמצעות האינטרנט ומוקד טלפוני", כי זה ייקבע אחר-כך בסעיף קטן (ה) – "למתן מידע בדבר מספר הנקודות שבהן מחויב אדם בשל הרשעתו בעבירת תעבורה.

<אביגיל כספי: " אם נאשר את זה, נגעי לסעיף קטן (2) ששם משנים את סעיף קטן (ה).

יצחק וקנין: אנחנו מצביעים על סעיף קטן (1), כולל התיקונים שהוצעו.

יצחק וקנין: מי בעד?

יצחק וקנין: בעד – פה אחד

יצחק וקנין: אושר, כולל התיקונים.

יצחק וקנין: נקרא את סעיף קטן (2).

<אביגיל כספי: פה, בהתאם למה שאמרנו לגבי הסעיף הקודם נאמר - - -

<חוה ראובני: גם פה צריך להוסיף "הנקודות התקפות".

<אביגיל כספי: גם פה אני מוסיפה "התקפות".

<אביגיל כספי: זה יהיה כך: "בעת חידוש רישיון נהיגה, תציין רשות הרישוי בטופס חידוש הרישיון את מספר הנקודות התקפות שנרשמו לחובתו של הנהג.

<אביגיל כספי: " ואחר כך נוסיף "שר התחבורה רשאי לקבוע שהמידע יועבר באמצעות האינטרנט ומוקד טלפוני".

<מרדכי פדר: גברתי "על שר התחבורה לקבוע", לא "רשאי".

<חיים אמיגה: "רשאי" זה "חייב".

<אביגיל כספי: "רשאי" זה גם במשמעות של "חייב".

יצחק וקנין: הבהרנו את זה כמה פעמים בוועדה.

<חוה ראובני: "השר רשאי לקבוע דרכים נוספות"?

<חיים אמיגה: אני מציע את הנוסח שמופיע היום בסעיף קטן (ד).

<אביגיל כספי: זה מה שקראתי.

<אביגיל כספי: כמובן אחר כך נעדן את הנוסח.

אמנון כהן: תקראי עוד פעם את סעיף קטן (ה).

אמנון כהן: איך תהיה התוספת?

אמנון כהן: שר התחבורה - - -

<אביגיל כספי: "שר התחבורה רשאי לקבוע דרכים - - -".

אמנון כהן: למה "רשאי"?

יצחק וקנין: "רשאי", רשמנו.

יצחק וקנין: זה הנוסח.

אמנון כהן: החוק שלי אומר שהוא חייב להתקין.

יצחק וקנין: "רשאי" זה לא גורע מהחובה שלו.

אמנון כהן: "רשאי" זה גורע.

אמנון כהן: "רשאי" ו"חייב" זה לא אותו דבר.

אמנון כהן: שיניתי חוק בגלל זה.

יצחק וקנין: כבר אמרנו את זה פה כמה פעמים.

אמנון כהן: זה לא נכון.

אמנון כהן: שיניתי חוק בגלל זה.

אמנון כהן: הוא חייב לקבוע, לא רשאי.

יצחק וקנין: "שר התחבורה יקבע".

אמנון כהן: לא "רשאי".

אמנון כהן: "על שר התחבורה לקבוע".

יצחק וקנין: "שר התחבורה יקבע".

<אביגיל כספי: נשנה את זה ל"שר התחבורה יקבע", למרות שאני יכולה להביא פסיקה שהרבה פעמים "רשאי" זה גם במשמעות "חייב".

אמנון כהן: לא "רשאי".

אמנון כהן: אני מבקש לא לכתוב "רשאי".

<אביגיל כספי: נשנה אם זה מה שחבר הכנסת מבקש.

<אביגיל כספי: "שר התחבורה יקבע דרכים נוספות" – או "אחרות", יותר נכון - - -

<חיים אמיגה: "אחרות או נוספות.

<חיים אמיגה: " כך זה מופיע בסעיף.

<לאה ורון: מה שכתוב פה זה "דרכים אחרות או נוספות", בנוסח הקיים.

<אביגיל כספי: נכון, בנוסח הקיים זה "דרכים אחרות או נוספות", בגלל שזה הנוסח של סעיף קטן (ד).

<אביגיל כספי: עכשיו כשמוסיפים בסעיף קטן (ה), אפשר אפילו להוריד את המילים.

<אביגיל כספי: "שר התחבורה יקבע דרכים אחרות - - -".

<חיים אמיגה: "אחרות או נוספות.

<חיים אמיגה: "

אמנון כהן: לא צריך "נוספות".

אמנון כהן: יקבע באינטרנט - - -

יצחק וקנין: רבותי, בואו לא נדבר כולם.

<אביגיל כספי: "יקבע דרכים נוספות או אחרות.

<אביגיל כספי: " בסעיף קטן (ד) השר לביטחון פנים רשאי לקבוע שהשוטר בעמדה בכלל לא ימסור את הנקודות.

<אביגיל כספי: הסעיף הזה תוקן בשנת 2002.

<אביגיל כספי: הבנתי שהמשטרה אז אמרה שיש לה בעיות להכניס את התיקון באופן מיידי והיו תקנות שהיו הוראת שעה, כשבמידע לא היה כתוב כמה נקודות העבירה שווה, כשהיה תדפיס ההודעה, אלא רק מאוחר יותר.

<אביגיל כספי: בגלל שהיום אנחנו לא מתייחסים למצב העניינים הזה השר לביטחון פנים לא צריך לקבוע הוראות אחרות, אלא מספיק שהוא יקבע הוראות נוספות, כי הדרכים האחרות הן בסדר.

אמנון כהן: שר התחבורה כן צריך לקבוע.

אמנון כהן: זה למעלה, אבל למטה - - -

<אביגיל כספי: הסברתי למה בסעיף קטן (ד) היה כתוב "השר לביטחון פנים יקבע דרכים אחרות".

אמנון כהן: "שר התחבורה.

אמנון כהן: " לא הבנתי מה את עושה.

<לאה ורון: מה מוצע לגבי סעיף קטן (ה), שזה סעיף קטן (2).

<אביגיל כספי: מההתחלה.

<אביגיל כספי: "בעת חידוש רישיון נהיגה, תציין רשות הרישוי בטופס חידוש הרישיון את מספר הנקודות התקפות שנרשמו לחובתו של הנהג;" - ואז נוסיף – "שר התחבורה יקבע דרכים נוספות, לרבות באמצעות האינטרנט ומוקד טלפוני - - -".

אמנון כהן: זה חוק.

אמנון כהן: אני לא רוצה להשאיר "נוספות" או "לרבות".

אמנון כהן: אני רוצה לקבוע אינטרנט.

אמנון כהן: לא "לרבות", לא "רשאי", בלי דברים אחרים.

<חנן אהרון: אתה מצמצם.

יצחק וקנין: אתה מצמצם.

אמנון כהן: אינטרנט הוא חייב.

אמנון כהן: שלא יגיד: מצאתי משהו אחר, אני לא שם עכשיו.

אמנון כהן: אני לא רוצה לתת לו סמכות כזאת.

<אביגיל כספי: אני מעדיפה את הניסוח של "לרבות", כי עו"ד ראובני הזכירה דבר חדש - - -

אמנון כהן: את האינטרנט הוא חייב.

<אביגיל כספי: נכון.

<אביגיל כספי: כשאני אומרת "לרבות", זה אומר שאינטרנט ומוקד טלפוני בטוח יהיו.

<אביגיל כספי: אני אומרת שחוץ מהאינטרנט ומוקד טלפוני יכולים גם להיות - - -

אמנון כהן: זה משהו אחר.

<חנן אהרון: כשאתה אומר "חייב" לגבי האינטרנט, אם הוא לא עושה הוא מפר את החובה שלו.

<חנן אהרון: אם בסופו של דבר לא מצאנו את אמצעי הזיהוי - - -

<חוה ראובני: חנן, אתה שואל שאלה אחרת.

<חוה ראובני: השאלה היא, האם כשאתה אומר "חייב באמצעות האינטרנט" זה שאדם יכול להיכנס לאינטרנט ולקבל שם או כמו במתכנות שהצגתי קודם, שייכנס לאינטרנט ויזמין?

<חוה ראובני: יש לי בעיה של זיהוי לעשות את זה באמצעות האינטרנט, שבן-אדם ייכנס ויראה מולו על המחשב שלו בבית, כי אני לא יודעת מי עושה את זה.

אמנון כהן: את תכניסי אמצעי זיהוי שאת חושבת לנכון.

<חוה ראובני: אין לי.

<חוה ראובני: שנים אני מתלבטת עם זה.

אמנון כהן: סליחה.

אמנון כהן: עשרות עסקים אנחנו עושים דרך האינטרנט, אנחנו קונים מחוץ-לארץ דרך האינטרנט.

אמנון כהן: אל תגידי לי פתאום שאי-אפשר.

<חוה ראובני: אדוני הסכים אתי לתיקון.

<חוה ראובני: הסברתי מדוע.

אמנון כהן: אני רוצה למגן את האזרח כמה שאפשר, אבל אני לא יכול למנוע ממנו את החובה.

אמנון כהן: את אומרת לו שבשביל להגיע לאינפורמציה הזאת, יש לך כרטיס אשראי שידוע לנו, כן, אז מספר - - -

<חוה ראובני: אנחנו לא יודעים את כרטיסי האשראי של הציבור.

אמנון כהן: משהו שאת כן יודעת.

אמנון כהן: מספר הרישיון שלך.

<חוה ראובני: ו-5,000 אנשים נוספים יודעים את מספר הרישיון שלי.

אמנון כהן: תמצאי עוד משהו.

<חוה ראובני: אין לי.

<חוה ראובני: אני כבר שנים מתלבטת עם הבעיה הזאת - -

אמנון כהן: זה לא נגיש.

<חוה ראובני: - - ולכן אמרנו שהמשלוח הביתה.

יצחק וקנין: אני מקבל את מה שהם אומרים.

יצחק וקנין: זה יכול להיות דבר פרוץ מאוד.

אמנון כהן: לא פרוץ, שימצאו - - -

<חוה ראובני: אנחנו שנים מתלבטים עם זה.

יצחק וקנין: ביישום אני נכנס לאינטרנט, מקליד את תעודת הזהות שלך - - -

אמנון כהן: איך אתה נכנס לחשבון הבנק שלך?

אמנון כהן: איך אתה מעביר מחשבון לחשבון?

יצחק וקנין: לחשבון הבנק שלי יש קוד זיהוי.

<חוה ראובני: אני אנהל את המערכת שלי בסטנדרטים של מערכת בנקאית?

<חוה ראובני: עכשיו אני אגיד שזה תקציבי ואני אשים שובר של 10 מיליון שקל.

<חוה ראובני: זה מחייב אותי לעשות שינוי דרמטי להתחיל לנהל מערך סיסמאות.

אמנון כהן: אז איך זה יתנהל?

<חנן אהרון: אמרנו בהתחלה שהאזרח יכול להזמין, זה מה שאמרה חוה בהתחלה והסכמת עם זה.

<חוה ראובני: סליחה, שאדם ידאג לעדכן את הכתובת שלו.

יצחק וקנין: אתה רוצה לדעת מה מספר הנקודות שיש לך, נכון?

אמנון כהן: במענה הקולי, מה שואלים?

יצחק וקנין: דקה.

יצחק וקנין: למה אתה קופץ הלאה?

אמנון כהן: זה אותו דבר.

<חוה ראובני: אני רוצה לעשות את זה בדיוק כמו המענה הקולי.

יצחק וקנין: אתה רוצה להעביר חקיקה, צריך להיות איזה רציונל.

יצחק וקנין: אני רוצה לדעת כרגע כמה נקודות יש לי באינטרנט.

יצחק וקנין: אני בא כשאני צריך לקבל את המידע הזה.

יצחק וקנין: מה שהם אומרים: אתה תקבל את המידע דרך הכתובת שלך הביתה.

יצחק וקנין: לא באותה שנייה תראה את זה באינטרנט, לא תוכל לראות את זה על המסך, כי אם תראה את זה על המסך, גם אני יכול לראות על המסך מה עשית, מה הוא עשה, מה השלישי עשה, מה שכולם עושים פה.

יצחק וקנין: לכן ההגנה המינימלית שהם רוצים לתת לדבר הזה, שזה יישלח אליו הביתה, ואז זה נשלח לכתובת של הנמען בלבד, זה לא יכול ללכת למישהו אחר.

יצחק וקנין: והם צודקים, כי אחרת כל אחד יכול להיכנס לאתר.

<מרדכי פדר: אדוני, סליחה, עם כל הכבוד, כל אחד יש לו היום סיסמה, הוא יכול לבחור סיסמה, יש כל מיני דרכים לנהל סיסמאות.

<חוה ראובני: אני לא מנהלת סיסמאות.

<מרדכי פדר: סליחה, גברתי.

<מרדכי פדר: דבר שני, יש היום מאות אלפי אזרחים שלא עדכנו מסיבות שונות ומשונות את כתובותיהם במשרד הפנים, לכן יש המון אנשים היום שאין להם בכלל גישה למספר הנקודות שלהם במערכת הנוכחית, בגישה הנוכחית.

<מרדכי פדר: אני עומד מאחורי מה שהציע חבר הכנסת כהן.

<חנן אהרון: מי שלא מעדכן כתובת, לא צריך לקבל פרס.

<מרדכי פדר: זה לא נכון, אדוני.

<מרדכי פדר: מי שלא מעדכן כתובת, אתה לא אוסר עליו לנהוג.

<חנן אהרון: שום דבר לא מגיע אליו.

<מרדכי פדר: לא מגיע לו לנהוג?

<חוה ראובני: יש לו חובה חוקית לעדכן כתובת, יש לו אופציה לתת כתובת דואר - - -

יצחק וקנין: עם כל הכבוד שאנחנו רוצים לדאוג לאזרח, גם לאזרח יש חובה לעדכן את הכתובת שלו.

<מרדכי פדר: זו המציאות שיוצרים - - -

יצחק וקנין: מצד אחד, אנחנו יכולים להטיל על משרדי הממשלה עד אין סוף, אבל אם האזרח לא אחראי לעצמו בדברים מינמליים של כתובת, מה אתם רוצים?

<מרדכי פדר: אדוני, יש כל מיני סיבות שאנשים לא מעדכנים כתובת.

<אביגיל כספי: אני אקדים כמה מילים ונדבר על הנוסח.

<אביגיל כספי: אני רוצה לדבר על מה שעו"ד ראובני העלתה, זו באמת נקודה מאוד-מאוד חשובה, כי חלק מהמידע זה מידע שהוא חלק מהמרשם הפלילי, והמרשם הפלילי, נקודת המוצא שהוא חסוי.

<אביגיל כספי: לכן, אם אנחנו נותנים פה אפשרות לגשת למידע הפלילי - - -

אמנון כהן: מה זה פלילי?

אמנון כהן: יש לי 2 נקודות אני פליליסט?

אמנון כהן: מה קרה?

אמנון כהן: לאיפה לקחתם אותנו?

אמנון כהן: חוה, עם כל הכבוד, 2 נקודות שאזרח עשה הוא נהיה פלילי?

<חוה ראובני: עבירות תעבורה הן עבירות פליליות.

<יפעת רווה: תעבורה זה מרשם פלילי.

<חוה ראובני: עבירות תעבורה הן עבירות פליליות.

אמנון כהן: כולם במדינה הפכו להיות עבריינים.

אמנון כהן: עם 2 נקודות אני נהיה עבריין, פליליסט.

אמנון כהן: ר"פ תשימי עוד מעט.

<יפעת רווה: זה ר"פ.

<חוה ראובני: זה ר"פ.

אמנון כהן: 2 נקודות?

<חוה ראובני: העבירה שהביאה את 2 הנקודות.

<יפעת רווה: עבירות תעבורה זה ר"פ.

<יפעת רווה: זה אומנם מרשם נפרד - - -

אמנון כהן: הוא לא רצח בן-אדם, עם כל הכבוד.

<חנן אהרון: אם הוא הורשע בתאונת דרכים שבה נהרג אדם - - -

אמנון כהן: לא תאונת דרכים, זה 2 נקודות.

אמנון כהן: איפה הרג בן-אדם?

<יפעת רווה: עבירות תעבורה, קלות ככל שיהיו, זה המרשם.

יצחק וקנין: בואו נאשר את הסעיף.

<אביגיל כספי: בגלל שאנחנו מדברים פה על מידע מהמרשם הפלילי, אנחנו רוצים שלא יהיה מאוד פשוט להשיג את המידע.

<אביגיל כספי: אנחנו לא רוצים להיתקל בסיטואציה שאפשר יהיה להכניס רק את מספר תעודת הזהות ומספר רישיון - - -

אמנון כהן: מי אמר את זה?

אמנון כהן: אף אחד לא אמר את זה.

אמנון כהן: אמרתי שתמצאו את המיגונים הנכונים, המתאימים, הראויים.

<חוה ראובני: המיגון שאני מציעה, לשלוח אליו הביתה.

אמנון כהן: אני לא יודע.

אמנון כהן: לקראת הקריאה השנייה והשלישית נשב ונלמד.

אמנון כהן: כרגע מה יהיה כתוב?

<אביגיל כספי: אני מציעה שיהיה כתוב "שר התחבורה יקבע דרכים נוספות, לרבות באמצעות האינטרנט והמוקד הטלפוני", ואני רוצה אולי להוסיף ששר התחבורה יקבע את הדרכים להבטיח שהמידע יגיע לאותו אדם.

<אביגיל כספי: אני רוצה לשמוע את דעתה של - - -

<חוה ראובני: לא שמעתי.

<אביגיל כספי: האם אחרי שאנחנו כותבים ששר התחבורה יקבע דרכים נוספות שבהן הוא יעביר את המידע, שהוא יקבע גם דרכים שבהן המידע יועבר בצורה מאובטחת?

<מרדכי פדר: זה מיותר.

<חוה ראובני: אני רק רוצה לוודא שהאדם לא יראה את זה מול המסך, שהוא לא יוכל להיכנס ולראות את זה, אלא בדרך שתבטיח את שמירת סודיות המידע או משהו כזה.

אמנון כהן: זה בסדר גמור.

יצחק וקנין: אני מסכים אתה לחלוטין.

<מרדכי פדר: שיהיה באישור ועדת הכלכלה.

אמנון כהן: אדוני, אל תמציא.

אמנון כהן: אתה לא מציע החוק, עם כל הכבוד.

<חוה ראובני: אתה רק תעכב את התקנות.

אמנון כהן: תשגע אותנו עכשיו?

<אביגיל כספי: חוה, את רוצה שנקבע גם תקנות או שזה יהיה באופן כללי בדרך שתבטיח - - -

אמנון כהן: בכלכלה זה עוד שלוש שנים.

<חוה ראובני: שר התחבורה יקבע דרכים, לרבות באמצעות האינטרנט ומוקד טלפוני, בדרך שתבטיח את שמירת הסודיות.

<חוה ראובני: בתוך התקנות כנראה אני אצטרך לקבוע את זה.

<חוה ראובני: אני כבר מנסה לחשוב מה אני כותבת שם.

<אביגיל כספי: אני מפנה שאלה ליושב-ראש.

<אביגיל כספי: האם אתה רוצה שהתקנות שאנחנו מדברים יהיו באישור ועדת הכלכלה?

<חוה ראובני: השר יקבע אז את התקנות.

<אביגיל כספי: אני אביא דוגמה, בעניינים של עיצומים כספיים יש בדרך כלל סעיף של פרסום ובדרך כלל כשמטילים עיצום כספי צריך לפרסם את דבר הטלת העיצום הכספי.

יצחק וקנין: זה באישור ועדה.

<אביגיל כספי: התקנות האלה לגבי הפרסום באישור - - -

<חוה ראובני: דבר ראשון, זה יעכב את התקנות, ואני חושבת שפה רוצים שיהיו תקנות.

<חוה ראובני: דבר שני, אנחנו מדברים כאן על תקנות של נתינת שירות ולא על תקנות של הטלת סנקציה.

<חוה ראובני: אני חושבת שמבחינת "האיזונים החוקתיים", נקרא לזה - - -

אמנון כהן: מה את מציעה?

יצחק וקנין: לא צריך את אישור הוועדה.

<חוה ראובני: אני לא חושבת שצריך את אישור הוועדה.

<אביגיל כספי: אנחנו מדברים על איך המידע - - -

אמנון כהן: מה יהיה?

<חוה ראובני: יהיו תקנות שיקבעו דרכים נוספות למסירת המידע, לרבות באינטרנט ומוקד טלפוני, באופן שיבטיח את שמירת סודיותו, או משהו כזה.

<חוה ראובני: זה התוכן.

אמנון כהן: אנחנו עוד נשב על זה.

אמנון כהן: בינתיים תשאירי.

יצחק וקנין: עוד הערות?

<לאה ורון: הוחלט שזה בלי אישור הוועדה כל המידע הזה?

אמנון כהן: כרגע לא צריך.

<יפעת רווה: המידע הזה זה מרשם פלילי, אז אני מבקשת שגם בדברי ההסבר ייאמר שכל הנושא של מרשם פלילי עוד צריך להיבחן.

יצחק וקנין: אני מציע שאם בסופו של יום אותן תקנות יובאו לוועדת הכלכלה לאישור, הייתי מציע - - -

<לאה ורון: אבל החלטתם שזה לא יובא לאישור הוועדה.

יצחק וקנין: אמרנו שלא, אבל אם עד לישיבה בהכנה לקריאה השנייה והשלישית יגיעו להסכמה שאכן כן צריך את הדבר הזה מכל מיני סיבות אחרות, אני לא יודע, תיקחו בחשבון - - -

אמנון כהן: זה פתוח.

יצחק וקנין: זה פתוח.

יצחק וקנין: אנחנו נאשר כרגע שהשר יתקין את התקנות ללא אישור ועדת הכלכלה, אלא אם נחשוב אחרת בישיבה הבאה.

יצחק וקנין: מי בעד, רבותי, כולל התיקונים והתוספת?

יצחק וקנין: בעד – פה אחד

יצחק וקנין: אושר.

יצחק וקנין: אם כן, רבותי, סיימנו.

יצחק וקנין: הצעת החוק הוכנה לקריאה הראשונה, היא תועבר למליאה, אחרי כן תוחזר לוועדה.

יצחק וקנין: בעזרת השם נגמור בקריאה השנייה והשלישית.

יצחק וקנין: תודה, רבותי.

יצחק וקנין: אני נועל את הישיבה.